Avis juridique important

|

31984L0644

Οδηγία 84/644/ΕΟΚ του Συμβουλίου της 11ης Δεκεμβρίου 1984 για την τροποποίηση της οδηγίας 64/432/ΕΟΚ όσον αφορά τη βρουκέλλωση, και ειδικότερα τη δοκιμή διά βρουκελλικού αντιγόνου εντός ρυθμιστικού διαλύματος, τη δοκιμή μικροσυγκόλλησης και τη δοκιμή του δακτυλίου που εφαρμόζεται σε δείγματα γάλακτος

Επίσημη Εφημερίδα αριθ. L 339 της 27/12/1984 σ. 0030 - 0032 Φινλανδική ειδική έκδοση: Κεφάλαιο 3 τόμος 18 σ. 0086  Ισπανική ειδική έκδοση: Κεφάλαιο 03 τόμος 33 σ. 0053  Σουηδική ειδική έκδοση: Κεφάλαιο 3 τόμος 18 σ. 0086  Πορτογαλική ειδική έκδοση : Κεφάλαιο 03 τόμος 33 σ. 0053

ΟΔΗΓΙΑ ΤΟΥ ΣΥΜΒΟΥΛΙΟΥ της 11ης Δεκεμβρίου 1984 για την τροποποίηση της οδηγίας 64/432/ΕΟΚ όσον αφορά τη βρουκέλλωση, και ειδικότερα τη δοκιμή δια βρουκελλικού αντιγόνου εντός ρυθμιστικού διαλύματος, τη δοκιμή μικροσυγκολλήσεως και τη δοκιμή του  δακτυλίου που εφαρμόζεται σε δείγματα γάλακτοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 100,  την πρόταση της Επιτροπής wc(1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοίρων (4), όπως τροποποιήθηκε τελευταία από την οδηγία 84/643/ΕΟΚ (5), προβλέπει κοινούς κανόνες  για τα μέτρα κατά της βρουκέλλωσης που εφαρμόζονται στα ζώα που προορίζονται για ενδοκοινοτικές συναλλαγές- ότι είναι απαραίτητο να διευκρινιστεί ότι η δοκιμασία βραδείας οροσυγκόλλησης σε σωλήνα είναι η δοκιμασία που πρέπει να πραγματοποιείται στα βοοειδή και τους χοίρους πριν εισέλθουν στο κύκλωμα των ενδοκοινοτικών συναλλαγών- ότι, για να εξασφαλιστεί η συνέχεια στην ελεύθερη κυκλοφορία των βοοειδών μέσα στην Κοινότητα, πρέπει να ληφθεί υπόψη η επιστημονική πρόοδος, προσαρμόζοντας τις τεχνικές διατάξεις της προαναφερόμενης οδηγίας σχετικά με τη βρουκέλλωση- ότι, λόγω των νέων επιστημονικών γνώσεων και της ανάπτυξης των τεχνικών διάγνωσης και ελέγχου της βρουκέλλωσης των βοοειδών, κρίνεται απαραίτητη η προσαρμογή των κοινοτικών μέτρων που εφαρμόζονται επί του παρόντος στον τομέα αυτό,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 64/432/ΕΟΚ τροποποιείται ως εξής:  1. Στο άρθρο 3 παράγραφος 3 στοιχείο γ), οι λέξεις "σημείο Α" προστίθενται μετά τις λέξεις "παράρτημα Γ".  2. Στο άρθρο 3 παράγραφος 4 στοιχείο θ), οι λέξεις "σημείο Α" προστίθενται μετά τις λέξεις "παράρτημα Γ".  3. Στο άρθρο 3 παράγραφος 6 στοιχείο γ), οι λέξεις "σημείο Α" προστίθενται μετά τις λέξεις "παράρτημα Γ".  4. Στο άρθρο 7 παράγραφος 1 σημείο Γ οι λέξεις "σημείο Α" προστίθενται μετά τις λέξεις "παράρτημα Γ".  5. Στο άρθρο 7 παράγραφος 1 σημείο Δ, οι λέξεις "σημείο Α" προστίθενται μετά τις λέξεις "παράρτημα Γ".  6. Στο παράρτημα Α μέρος II σημείο Α αριθ. 1 στοιχείο γ) υπό i):  - οι λέξεις "σημείο Α" προστίθενται μετά τις λέξεις "παράρτημα Γ",  - το κείμενο της δεύτερης περίπτωσης αντικαθίσταται από το ακόλουθο κείμενο:  "- οι δοκιμές οροσυγκόλλησης που αναφέρονται στην παράγραφο 1 μπορούν να αντικατασταθούν από δύο επίσημες δοκιμές βρουκελλικού αντιγόνου εντός ρυθμιστικού διαλύματος ή από δύο δοκιμές μικροσυγκόλλησης που διενεργούνται σύμφωνα με το παράρτημα Γ σημεία Δ  και Ζ. Οι δοκιμές αυτές διενεργούνται κατά διαστήματα τουλάχιστον τριών μηνών και δώδεκα μηνών, κατ' ανώτατο όριο." 7. Στο παράρτημα Α μέρος II σημείο Α αριθ. 1 στοιχείο γ), το σημείο ii) αντικαθίστανται από το ακόλουθο κείμενο:  "ii) ελέγχονται ετησίως για να προσδιορίζεται η απουσία βρουκέλλωσης με τρεις δοκιμές του δακτυλίου, που διενεργούνται σε διαστήματα τουλάχιστον τριών μηνών, ή δύο δοκιμές του δακτυλίου σε διάστημα τουλάχιστον τριών μηνών και μιας ορολογικής δοκιμής  (δοκιμή οροσυγκόλλησης ή δοκιμή δια βρουκελλικού αντιγόνου εντός ρυθμιστικού διαλύματος ή δοκιμή συγκόλλησης του πλάσματος του αίματος ή δοκιμή του δακτυλίου του γάλακτος, που πραγματοποιείται επί πλάσματος αίματος, ή δοκιμή μικροσυγκόλλησης), η οποία  διενεργείται σε διάστημα όχι μικρότερο από έξι εβδομάδες, τουλάχιστον, μετά τη δεύτερη δοκιμή του δακτυλίου. Αν δεν πραγματοποιούνται οι δοκιμές του δακτυλίου, δύο ορολογικές δοκιμές (δοκιμή οροσυγκόλλησης, δοκιμή δια βρουκελλικού αντιγόνου εντός  ρυθμιστικού διαλύματος, δοκιμή συγκόλλησης του πλάσματος του αίματος, δοκιμή του δακτυλίου του γάλακτος που πραγματοποιείται επί πλάσματος αίματος ή δοκιμή μικροσυγκόλλησης) διενεργούνται ετησίως κατά διαστήματα τουλάχιστον τριών μηνών και έξι μηνών το  πολύ.  Όταν σε κράτος μέλος ή περιοχή κράτους μέλους, όπου το σύνολο του βοείου ζωικού κεφαλαίου υπόκειται στις επίσημες ενέργειες καταπολέμησης της βρουκέλλωσης, το ποσοστό του βοείου ζωικού κεφαλαίου που έχει μολυνθεί από βρουκέλλωση δεν είναι μεγαλύτερο από  1, είναι αρκετό να διενεργούνται ετησίως δύο δοκιμές του δακτυλίου σε χρονικό διάστημα τουλάχιστον τριών μηνών ή μία ορολογική δοκιμή (δοκιμή οροσυγκόλλησης, δοκιμή δια βρουκελλικού αντιγόνου εντός ρυθμιστικού διαλύματος, δοκιμή συγκόλλησης του  πλάσματος του αίματος ή δοκιμή του δακτυλίου του γάλακτος που πραγματοποιείται επί πλάσματος αίματος ή δοκιμές μικροσυγκόλλησης).  Σε περίπτωση ελέγχου των δεξαμενών, ο αριθμός των δοκιμών που αναφέρονται στα προηγούμενα εδάφια διπλασιάζεται, τα δε χρονικά διαστήματα μειώνονται κατά το ήμισυ." 8. Στο παράρτημα Α μέρος II σημείο Α αριθ. 2 στοιχείο γ) το κείμενο του τελευταίου εδαφίου αντικαθίσταται από το ακόλουθο κείμενο:  "οι δοκιμές οροσυγκόλλησης, που αναφέρονται στο σημείο 1 στοιχείο γ) υπό i) πρώτη περίπτωση, μπορούν να αντικατασταθούν από τις δοκιμές δια βρουκελλικού αντιγόνου εντος ρυθμιστικού διαλύματος που διενεργούνται σύμφωνα με το παράρτημα Γ σημείο Δ ή με τις  δοκιμές μικροσυγκόλλησης που διενεργούνται σύμφωνα με το παράρτημα Γ σημείο Ζ".  9. Στο παράρτημα Γ:  - το κείμενο του σημείου Γ αντικαθίσταται από το ακόλουθο κείμενο:  "Γ. Δοκιμή του δακτυλίου (ring test) 1. Η δοκιμή του δακτυλίου πρέπει να γίνεται στο περιεχόμενο εκάστου δοχείου γάλακτος ή στο περιεχόμενο εκάστου μεγάλου βυτίου της εκμετάλλευσης.  2. Το προς χρήση πρότυπο αντιγόνο πρέπει να προέρχεται από ένα από τα ινστιτούτα τα οποία κατονομάζονται στο σημείο Α αριθ. 9 στοιχεία α) έως ι). Συνιστάται ώστε τα αντιγόνα να καθίστανται πρότυπα σύμφωνα με τις συστάσεις της ΠΟΫ/FAO.  3. Το αντιγόνο δύναται να χρωματίζεται μόνο δι' αιματοξυλίνης ή δια τετραζολίου- πρέπει να χρησιμοποιείτα κατά προτίμηση η αιματοξυλίνη.  4. Αν δεν χρησιμοποιείται συντηρητικό, τότε η δοκιμή αντιδράσεως πρέπει να διεξάγεται στο διάστημα μεταξύ 18 και 24 ωρών από τη λήψη του δείγματος από την αγελάδα. Αν η δοκιμή διενεργείται σε περισσότερο από 24 ώρες μετά τη δειγματοληψία, τότε πρέπει να  εξασφαλισθεί η συντήρηση- τα συντηρητικά που μπορούν να χρησιμοποιηθούν είναι η φορμαλίνη και ο χλωριούχος υδράργυρος- η προθεσμία εντός της οποίας πρέπει να διενεργείται η δοκιμή μετά τη χρησιμοποίηση του ενός από αυτά τα δύο συντηρητικά είναι 14  ημέρες μετά την ημέρα της δειγματοληψίας. Σε περίπτωση χρησιμοποίησης φορμαλίνης, η τελική αραίωση του δείγματος του γάλακτος είναι 0,2 %- η αναλογία μεταξύ της ποσότητας γάλακτος και του διαλύματος φορμαλίνης πρέπει να είναι τουλάχιστον 10 προς 1. Αντί  για φορμαλίνη μπορεί να χρησιμοποιηθεί χλωριούχος υδράργυρος- στην περίπτωση αυτή χρησιμοποιείται μέχρι τελικής αραιώσεως 0,2 % του γάλακτος και η αναλογία μεταξύ της ποσότητας του γάλακτος και του διαλύματος χλωριούχου υδραργύρου είναι 10 προς 1.  5. Η αντίδραση πρέπει να διενεργείται με τη χρησιμοποίηση μίας από τις παρακάτω μεθόδους:  - σε στήλη γάλακτος ύψους τουλάχιστον 25 mm και σε όγκο γάλακτος 1 ml, στο οποίο έχουν προστεθεί 0,03 ml ενός από τα τυποποιημένα κεχρωσμένα αντιγόνα,  - σε στήλη γάλακτος ύψους τουλάχιστον 25 mm και σε όγκο γάλακτος 1 ml, στο οποίο έχουν προστεθεί 0,05 ml ενός από τα τυποποιημένα κεχρωσμένα αντιγόνα,  - σε όγκο γάλακτος 8 ml, στο οποίο έχουν προστεθεί 0,08 ml ενός από τα τυποποιημένα κεχρωσμένα αντιγόνα,  - σε στήλη γάλακτος ύψους τουλάχιστον 25 mm και σε όγκο γάλακτος 2 ml, στα οποία έχουν προστεθεί 0,05 ml ενός από τα τυποποιημένα κεχρωσμένα αντιγόνα.  6. Το μείγμα γάλακτος και αντιγόνων πρέπει να τίθεται σε κλίβανο σε 37o C τουλάχιστον επί 45 λεπτά και όχι περισσότερο από 60 λεπτά. Η δοκιμή πρέπει να εκτιμηθεί εντός 15 λεπτών μετά την απομάκρυνση από τον κλίβανο.  7. Η αντίδραση πρέπει να εκτιμάται σύμφωνα με τα ακόλουθα κριτήρια:  α) αρνητική αντίδραση: γάλα κεχρωσμένο, κρέμα αποχρωματισμένη- β) θετική αντίδραση: γάλα και κρέμα κεχρωσμένα κατά τον ίδιο τρόπο ή γάλα αποχρωματισμένο και κρέμα κεχρωσμένη."- - προστίθεται το ακόλουθο σημείο Ζ:  "Ζ. Δοκιμή μικροσυγκόλλησης 1. Τα αραιωτικά μέσα παρασκευάζονται από φυσιολογικό διάλυμα χλωριούχου νατρίου κατά 0,85 % με προσθήκη 0,5 % φαινόλης.  2. Το αντιγόνο παρασκευάζεται όπως περιγράφεται στα σημεία 6, 7 και 8 του παραρτήματος Γ σημείο Α και τιτλοποιείται όπως περιγράφεται στο σημείο Α αριθ. 5 του παραρτήματος Γ. Κατά τη στιγμή της χρησιμοποίησης του αντιγόνου προστίθεται σαφρανίνη 0 σε  ποσοστό 0,02 % (τελικό διάλυμα).  3. Ο πρότυπος ορός είναι ο ίδιος με αυτόν που αναφέρεται στο σημείο 1 του παραρτήματος Γ.  4. Ο πρότυπος ορός πρέπει να παρέχεται από το Bundesgesundheitsamt, Βερολίνο.  5. Η δοκιμή μικροσυγκόλλησης πραγματοποιείται σε πλάκες φέρουσες μικρούς κάλυκες κωνικού πυθμένος, των οποίων ο όγκος ισούται με 0,250 ml. Η δοκιμή γίνεται ως εξής:  α) Οροί σε προδιάλυμα: σε κάθε κάλυκα που περιέχει 0,075 ml αραιωτικού μέσου προστίθενται 0,050 ml κάθε εξεταζόμενου ορού. Τα μείγματα ανακινούνται επί 30 δευτερόλεπτα.  β) Βαθμιαία διαλύματα ορών: παρασκευάζονται τουλάχιστον τρία διαλύματα για κάθε ορό. Για το σκοπό αυτό, από τα προδιαλύματα (1:2,5) λαμβάνονται 0,025 ml από κάθε ορό και μεταφέρονται σε πλάκα η αποία περιέχει 0,025 ml αραιωτικού μέσου. Με τον τρόπο  αυτό, το πρώτο διάλυμα έχει πλέον την τιμή 1:5 και τα επόμενα διαλύματα πραγματοποιούνται με διπλασιασμό.  γ) Προσθήκη αντιγόνου: σε κάθε κάλυκα που περιέχει τα διάφορα διαλύματα των εξεταζομένων ορών προστίθενται 0,025 ml αντιγόνου. Μετά την ανακίνηση επί 30 δευτερόλεπτα, οι πλάκες κλείνονται με το αντίστοιχο σκέπασμά τους και τοποθετούνται σε θερμοκρασία  37o C για 20 έως 24 ώρες, σε ατμόσφαιρα με μεγάλο ποσοστό υγρασίας.  δ) Ανάγνωση των αποτελεσμάτων: η όψη της ιζηματοποίησης του αντιγόνου εκτιμάται με την εξέταση του πυθμένα του κάλυκα, όπως αντικατοπτριζεται σε κοίλο κάτοπτρο τοποθετούμενο επάνω από αυτόν. Σε περίπτωση αρνητικής αντίδρασης, το αντιγόνο δημιουργεί  ιζήματα σε μορφή συμπαγούς οζιδίου με σαφές περίγραμμα και έντονο κόκκινο χρώμα. Σε περίπτωση θετικής αντίδρασης, αντιθέτως, δημιουργείται ένα πέπλο σε διάχυση, χρώματος ροζ, το οποίο είναι ομοιόμορφα κατανεμημένο. Τα διάφορα ποσοστά συγκόλλησης  καθορίζονται με σύγκριση προς τους ελέγχους του αντιγόνου που δείχνουν συγκόλληση 0, 25, 50, 75 και 100 %. Ο τίτλος κάθε ορού εκφράζεται σε διεθνείς συγκολλητικές μονάδες ανά ml. Στη δοκιμή πρέπει να περιλαμβάνονται έλεγχοι με τη βοήθεια αρνητικού ορού  και θετικού ορού διαλυμένου κατά τρόπο ώστε να περιέχει 30 διεθνείς συγκολλητικές μονάδες ανά ml."  Άρθρο 2  Τα κράτη μέλη θέτουν σε ισχύ τις αναγκαίες νομοθετικές κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Σεπτεμβρίου 1985. Ενημερώνουν αμέσως σχετικά την Επιτροπή.   Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 11 Δεκεμβρίου 1984.  Για το Συμβούλιο Ο Πρόεδρος A. DEASY  (1) ΕΕ αριθ. C 255 της 23. 9. 1983, σ. 3.  (2) EΕ αριθ. C 342 της 19. 12. 1983, σ. 117.  (3) ΕΕ αριθ. C 23 της 30. 1. 1984, σ. 23.  (4) EΕ αριθ. 121 της 29. 7. 1964, σ. 1977/64.  (5) Βλέπε σ. 27 της παρούσας Επίσημης Εφημερίδας.


Avis juridique important

|

31999L0082

Οδηγία 1999/82/ΕΚ της Επιτροπής, της 8ης Σεπτεμβρίου 1999, σχετικά με την τροποποίηση του παραρτήματος της οδηγίας 75/318/ΕΟΚ του Συμβουλίου, περί προσεγγίσεως των νομοθεσιών των κρατών μελών που αφορούν τις αναλυτικές, τοξικοφαρμακολογικές και κλινικές προδιαγραφές και τα πρωτόκολλα στον τομέα των δοκιμών των φαρμάκων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 243 της 15/09/1999 σ. 0007 - 0008

ΟΔΗΓΙΑ 1999/82/ΕΚ ΤΗΣ ΕΠΙΤΡΟΠΗΣτης 8ης Σεπτεμβρίου 1999σχετικά με την τροποποίηση του παραρτήματος της οδηγίας 75/318/ΕΟΚ του Συμβουλίου, περί προσεγγίσεως των νομοθεσιών των κρατών μελών που αφορούν τις αναλυτικές, τοξικοφαρμακολογικές και κλινικές προδιαγραφές και τα πρωτόκολλα στον τομέα των δοκιμών των φαρμάκων(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 75/318/ΕΟΚ του Συμβουλίου, της 20ής Μαΐου 1975, περί προσεγγίσεως των νομοθεσιών των κρατών μελών που αφορούν τις αναλυτικές, τοξικοφαρμακολογικές και κλινικές προδιαγραφές και τα πρωτόκολλα στον τομέα των δοκιμών των φαρμάκων(1), όπως τροποποιήθηκε τελευταία από την οδηγία 93/39/ΕΟΚ(2), και ιδίως το άρθρο 2α παράγραφος 1,Εκτιμώντας:(1) ότι η απόφαση 97/534/ΕΚ της Επιτροπής, της 30ής Ιουλίου 1997, σχετικά με την απαγόρευση της χρήσης υλικών που παρουσιάζουν κίνδυνο από την άποψη των μεταδοτικών σπογγωδών εγκεφαλοπαθειών(3) ορίζει τα ειδικά υλικά κινδύνου, προβλέπει την εξουδετέρωσή τους στην πηγή και απαγορεύει την εισαγωγή τους στην Κοινότητα·(2) ότι, προτού διατεθούν στην αγορά, όλα τα φάρμακα, είτε είναι κοινοτικής καταγωγής, είτε εισάγονται από τρίτες χώρες, υπόκεινται σε διαδικασία εγκρίσεως, στο πλαίσιο της οποίας αξιολογείται η επεξεργασία κάθε πρώτης ύλης, σύμφωνα με τις διατάξεις του παραρτήματος της οδηγίας 75/318/ΕΟΚ·(3) ότι η εν λόγω διαδικασία εγκρίσεως εφαρμόζεται σε όλα τα φάρμακα που πρόκειται να διατεθούν στην αγορά της Κοινότητας, ανεξάρτητα από την καταγωγή του προϊόντος ή των πρώτων υλών που περιέχονται σε αυτό· ότι, μέσω αυτής, ελέγχεται και επιβεβαιώνεται συστηματικά η συμμόρφωση με την κοινοτική νομοθεσία που διέπει τα φάρμακα, τις πρώτες ύλες και τα ενδιάμεσα προϊόντα που εισάγονται στην Κοινότητα προκειμένου να χρησιμοποιηθούν στην παραγωγή φαρμάκων·(4) ότι στις 21 Απριλίου 1999, η επιτροπή φαρμακευτικών ιδιοσκευασμάτων του ευρωπαϊκού οργανισμού για την αξιολόγηση των φαρμάκων εξέδωσε ενημερωμένες κατευθύνσεις για την ελαχιστοποίηση του κινδύνου μετάδοσης μέσω των φαρμάκων, των παραγόντων που προκαλούν τη σπογγώδη εγκεφαλοπάθεια των ζώων·(5) ότι κατά την κατάρτιση των ενημερωμένων κατευθύνσεων η επιτροπή φαρμακευτικών ιδιοσκευασμάτων του ευρωπαϊκού οργανισμού για την αξιολόγηση των φαρμάκων έλαβε υπόψη όλες τις σχετικές με το συγκεκριμένο θέμα γνώμες της επιστημονικής επιτροπής για τα φάρμακα και τα ιατρικά βοηθήματα και της επιστημονικής συντονιστικής επιτροπής καθώς και πρόσθετα επιστημονικά δεδομένα που αφορούν τον ειδικό τομέα των φαρμάκων·(6) ότι οι κατευθύνσεις για την ελαχιστοποίηση του κινδύνου μετάδοσης μέσω των φαρμάκων, των παραγόντων που προκαλούν τη σπογγώδη εγκεφαλοπάθεια των ζώων θα πρέπει να ενημερώνονται τακτικά και να τροποποιούνται από την επιτροπή φαρμακευτικών ιδιοσκευασμάτων του ευρωπαϊκού οργανισμού για την αξιολόγηση των φαρμάκων υπό το φως των τελευταίων επιστημονικών εξελίξεων·(7) ότι οι κατευθύνσεις για την ελαχιστοποίηση του κινδύνου μετάδοσης μέσω των φαρμάκων, των παραγόντων που προκαλούν τη σπογγώδη εγκεφαλοπάθεια των ζώων καθώς και οι ενημερωμένες μορφές τους δημοσιεύονται από την Ευρωπαϊκή Επιτροπή στον τόμο 3 της έκδοσής της "Οι κανόνες που διέπουν τα φαρμακευτικά προϊόντα στην Ευρωπαϊκή Ένωση"·(8) ότι οι κατευθύνσεις αυτές θεωρούνται κατάλληλες για να εξασφαλίσουν την ελαχιστοποίηση του κινδύνου μετάδοσης της σπογγώδους εγκεφαλοπάθειας των ζώων μέσω των φαρμάκων δεδομένου ότι, δυνάμει της οδηγίας 75/318/ΕΟΚ, κατά την κατάρτιση του φακέλου της αίτησης για τη χορήγηση αδείας κυκλοφορίας, οι παρασκευαστές φαρμάκων οφείλουν να λαμβάνουν υπόψη τις αντίστοιχες κατευθυντήριες γραμμές της Κοινότητας·(9) ότι η τροποποίηση του παραρτήματος της οδηγίας 75/318/ΕΟΚ προκειμένου να καταστεί η τήρηση των ανωτέρω κατευθύνσεων υποχρεωτική για όλες τις άδειες κυκλοφορίας φαρμάκων και να προβλεφθεί κατάλληλη χρονική περίοδος σταδιακής προσαρμογής των αδειών κυκλοφορίας που έχουν ήδη χορηγηθεί, συμβάλλει στην αποσαφήνιση της νομικής κατάστασης και εξασφαλίζει το υψηλότερο εφικτό επίπεδο προστασίας της δημόσιας υγείας·(10) ότι τα μέτρα που προβλέπονται από την παρούσα οδηγία είναι σύμφωνα με τη γνώμη της μόνιμης επιτροπής φαρμάκων που προορίζονται για τον άνθρωπο,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα της οδηγίας 75/318/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία, το αργότερο μέχρι την 1η Ιανουαρίου 2000.2. Τα κράτη μέλη λαμβάνουν τα μέτρα που είναι αναγκαία για να εξασφαλίσουν ότι:- οι αιτήσεις για τη χορήγηση άδειας κυκλοφορίας φαρμακευτικών προϊόντων, οι οποίες υποβάλλονται από 1ης Ιουλίου 2000 και μετά, πληρούν τα κριτήρια που καθορίζονται στο παράρτημα της παρούσας οδηγίας,- όλες οι άδειες κυκλοφορίας φαρμακευτικών προϊόντων πληρούν τα κριτήρια του παραρτήματος της παρούσας οδηγίας, το αργότερο μέχρι την 1η Μαρτίου 2001.3. Όταν τα κράτη μέλη θεσπίζουν τις διατάξεις που καθορίζονται στην παράγραφο 1, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.4. Τα κράτη μέλη ανακοινώνουν στην Επιτροπή τις διατάξεις εθνικού δικαίου που θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται σε όλα τα κράτη μέλη.Βρυξέλλες, 8 Σεπτεμβρίου 1999.Για την ΕπιτροπήKarel VAN MIERTΜέλος της Επιτροπής(1) ΕΕ L 147 της 9.6.1975, σ. 1.(2) ΕΕ L 214 της 24.8.1993, σ. 22.(3) ΕΕ L 216 της 8.8.1997, σ. 95.ΠΑΡΑΡΤΗΜΑΣτο μέρος 2 του παραρτήματος της οδηγίας 75/318/ΕΟΚ παρεμβάλλεται νέα παράγραφος Γ. α). "Γ. α) Ειδικά μέτρα για την πρόληψη της μετάδοσης ζωικών σπογγωδών εγκεφαλοπαθειώνΟ αιτών οφείλει να αποδεικνύει ότι το φάρμακο παρασκευάζεται σύμφωνα με τις δημοσιευμένες από την Ευρωπαϊκή Επιτροπή στον τόμο 3 της έκδοσής της "Οι κανόνες που διέπουν τα φαρμακευτικά προϊόντα στην Ευρωπαϊκή Ένωση", κατευθύνσεις για την ελαχιστοποίηση του κινδύνου μετάδοσης μέσω των φαρμάκων, των παραγόντων που προκαλούν τη σπογγώδη εγκεφαλοπάθεια των ζώων και ενημερωμένες μορφές τους.".


Avis juridique important

|

31993L0076

Οδηγία 93/76/ΕΟΚ του Συμβουλίου της 13ης Σεπτεμβρίου 1993 για περιορισμό των εκπομπών διοξειδίου του άνθρακος με τη βελτίωση της ενεργειακής απόδοσης (SAVE)

Επίσημη Εφημερίδα αριθ. L 237 της 22/09/1993 σ. 0028 - 0030 Φινλανδική ειδική έκδοση: Κεφάλαιο 12 τόμος 2 σ. 0168  Σουηδική ειδική έκδοση: Κεφάλαιο 12 τόμος 2 σ. 0168

ΟΔΗΓΙΑ 93/76/ΕΟΚ ΤΟΥ ΣΥΜΒΟΥΛΙΟΥ της 13ης Σεπτεμβρίου 1993 για περιορισμό των εκπομπών διοξειδίου του άνθρακος με τη βελτίωση της ενεργειακής απόδοσης (SAVE)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 130 P και 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το Συμβούλιο, στις 16 Σεπτεμβρίου 1986, καθόρισε με ψήφισμά του νέους στόχους ενεργειακής κοινοτικής πολιτικής για το 1985 και σύγκλιση της πολιτικής των κρατών μελών (4)- ότι το Συμβούλιο των υπουργών περιβάλλοντος και ενεργείας συμφώνησε στη σύνοδό του της 29ης Οκτωβρίου 1990, ότι η Κοινότητα και τα κράτη μέλη προτίθενται, αν και άλλες βασικές χώρες αναλάβουν παρόμοιες υποχρεώσεις και αναγνωριζομένων των στόχων που  έχουν θέσει μερικά κράτη μέλη ως προς τη σταθεροποίηση και μείωση των εκπομπών σε διάφορες ημερομηνίες, να λάβουν μέτρα σταθεροποίησης των συνολικών εκπομπών διοξειδίου μέχρι το 2000 στα επίπεδα του 1990 σε ολόκληρη την Κοινότητα- ότι συμφωνήθηκε επίσης  ότι τα κράτη μέλη εκείνα που εκκινούν από σχετικά χαμηλά επίπεδα ενεργειακής κατανάλωσης και συνεπώς έχουν μικρές εκπομπές μετρούμενες κατά κεφαλήν ή με άλλη κατάλληλη μονάδα μέτρησης θα πρέπει να έχουν στόχους διοξειδίου ή/και στρατηγικές ανάλογες με  την οικονομικοκοινωνική τους ανάπτυξη, βελτιώνοντας παράλληλα και την ενεργειακή αποτελεσματικότητα των οικονομιών τους- ότι το Συμβούλιο, με την απόφαση 91/565/ΕΟΚ, θέσπισε το πρόγραμμα SAVE για την προώθηση της αποτελεσματικής χρήσης της ενέργειας στην Κοινότητα (5)- ότι στο άρθρο 130 Π της συνθήκης προβλέπεται ότι η δράση της Κοινότητας σε θέματα περιβάλλοντος πρέπει να έχει ως στόχο, κυρίως, τη συνετή και ορθολογική χρησιμοποίηση των φυσικών πόρων- ότι, μεταξύ των φυσικών αυτών πόρων, τα πετρελαιοειδή, το φυσικό  αέριο και τα στερεά καύσιμα αποτελούν τις βασικές πηγές ενέργειας αλλά και τις κύριες πηγές εκπομπών διοξειδίου του άνθρακος- ότι, εφόσον η συνθήκη δεν προβλέπει αλλού αξουσίες για την έκδοση νομικών πράξεων όσον αφορά ενεργειακές πτυχές των προγραμμάτων της οδηγίας αυτής, θα πρέπει επίσης να γίνει προσφυγή στο άρθρο 235- ότι ο τομέας της κατοικίας και ο τριτογενής τομέας απορροφούν περίπου το 40 % της τελικής ενεργειακής κατανάλωσης της Κοινότητας και συνεχώς διευρύνονται, πράγμα που θα διογκώσει την κατανάλωσή τους σε ενέργεια και κατά συνέπεια τις εκπομπές διοξειδίου  του άνθρακος- ότι η παρούσα οδηγία στοχεύει να διατηρήσει την ποιότητα του περιβάλλοντος και να εξασφαλίσει συνετή και ορθολογική χρήση των φυσικών πόρων, ζητήματα που δεν είναι αποκλειστικώς κοινοτικής αρμοδιότητας- ότι είναι αναγκαία μια συλλογική προσπάθεια όλων των κρατών μελών με λήψη μέτρων σε κοινοτικό επίπεδο, προκειμένου να μειωθούν οι εκπομπές διοξειδίου του άνθρακος και να προωθηθεί η ορθολογική χρήση της ενέργειας- ότι, σύμφωνα με την αρχή της επικουρικότητας, τα μέτρα πρέπει να προσδιορίζονται εκ μέρους των κρατών μελών, με βάση τις δυνητικές βελτιώσεις της ενεργειακής απόδοσης, της σχέσης κόστους/αποτελεσματικότητας, της τεχνικής σκοπιμότητας και των  περιβαλλοντικών επιπτώσεων- ότι, με την αντικειμενική πληροφόρηση σε ό,τι αφορά τα ενεργειακά χαρακτηριστικά των κτιρίων, η ενεργειακή πιστοποίηση θα συμβάλλει στη μεγαλύτερη διαφάνεια της αγοράς ακινήτων και στην ενθάρρυνση των επενδύσεων για την εξοικονόμηση ενέργειας- ότι ο καταλογισμός, στους ενοίκους των κτιρίων, των δαπανών θέρμανσης, κλιματισμού και θερμού ύδατος, εφόσον γίνεται κατά τον προσήκοντα τρόπο με βάση την πραγματική κατανάλωση, θα συμβάλει στην εξοικονόμιση ενέργειας στον τομέα της κατοικίας- ότι  ευκταίο είναι οι ένοικοι να μπορούν να ρυθμίζουν οι ίδιοι την δική τους κατανάλωση θερμότητας, ψυχρού και θερμού ύδατος- ότι οι συστάσεις και τα ψηφίσματα που εξέδωσε το Συμβούλιο στους τομείς της τιμολόγησης των δαπανών θέρμανσης και θερμού ύδατος (6),  έχουν τεθεί σε εφαρμογή μόνο σε δύο κράτη μέλη, και ότι σήμερα σημαντικό μέρος των δαπανών θέρμανσης, κλιματισμού και θερμού ύδατος τιμολογείται ακόμα με βάση άλλους παράγοντες και όχι την κατανάλωση ενέργειας- ότι επιβάλλεται να προωθηθεί, στο δημόσιο τομέα, η πραγματοποίηση επενδύσεων στην εξοικονόμιση ενέργειας με νέους τρόπους οικονομικής στήριξης, και ότι, με την προοπτική αυτή, είναι σκόπιμο τα κράτη μέλη να επιτρέπουν και να αξιοποιούν κατά τον καλύτερο  τρόπο τις δυνατότητες που προσφέρει η τεχνική της χρηματοδότησης εκ μέρους τρίτων- ότι τα κτίρια θα επηρεάσουν την μακροπρόθεσμη ενεργειακή κατανάλωση και ότι, επομένως, επιβάλλεται στα νέα κτίρια να γίνεται ικανοποιητική θερμομόνωση, προσαρμοσμένη στις τοπικές κλιματικές συνθήκες- ότι αυτό ισχύει και για τα κτίρια του δημοσίου, που  θα πρέπει να δίνει το παράδειγμα για την συνεκτίμηση περιβαλλοντικών και ενεργειακών παραγόντων- ότι η περιοδική συντήρηση των λεβήτων συμβάλλει στη διατήρηση της ορθής τους ρύθμισης σύμφωνα με τις προδιαγραφές του προϊόντος και, κατά τον τρόπο αυτό, στη βελτιστοποίηση της απόδοσης από περιβαλλοντική και ενεργειακή άποψη- ότι ο βιομηχανικός τομέας είναι, εν γένει, πρόθυμος να κάνει αποτελεσματικότερη χρησιμοποίηση της ενέργειας προκειμένου να ανταποκριθεί στους οικονομικούς στόχους που επιδιώκει- ότι θα πρέπει να προωθηθούν οι ενεργειακές επιθεωρήσεις, ιδίως σε πολύ  ενεργειοβόρες επιχειρήσεις προκειμένου να επιτευχθούν αξιόλογες βελτιώσεις ενεργειακής απόδοσης στον τομέα αυτό- ότι η βελτίωση της ενεργειακής απόδοσης σε όλες τις περιοχές της Κοινότητας θα ενισχύσει την οικονομική και κοινωνική συνοχή στην Κοινότητα, όπως προβλέπει το άρθρο 130 Α της συνθήκης,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία αποσκοπεί στην επίτευξη, εκ μέρους των κρατών μελών, του στόχου του περιορισμού των εκπομπών διοξειδίου του άνθρακος χάρη στη βελτίωση της ενεργειακής απόδοσης με την εκπόνηση και την υλοποίηση προγραμμάτων στους ακόλουθους  τομείς:  - ενεργειακή πιστοποίηση των κτιρίων,  - τιμολόγηση των δαπανών θέρμανσης, κλιματισμού και θερμού ύδατος με βάση την πραγματική κατανάλωση,  - χρηματοδότηση εκ μέρους τρίτων των επενδύσεων για βελτίωση της ενεργειακής απόδοσης στο δημόσιο τομέα,  - θερμομόνωση των νέων κτιρίων,  - περιοδική επιθεώρηση των λεβήτων,  - ενεργειακές επιθεωρήσεις των πολύ ενεργειοβόρων επιχειρήσεων.  Τα προγράμματα μπορούν να περιλαμβάνουν νομοθετικές και κανονιστικές ρυθμίσεις, οικονομικά και διοικητικά μέσα, ενημερωτικές, εκπαιδευτικές και εκούσιες συμφωνίες με αντικειμενικώς εκτιμήσιμα αποτελέσματα.   Άρθρο 2  Τα κράτη μέλη καταρτίζουν και εφαρμόζουν προγράμματα σχετικά με την ενεργειακή πιστοποίηση των κτιρίων που συνίσταται στην περιγραφή των ενεργειακών χαρακτηριστικών και επιτρέπει να ενημερώνονται οι υποψήφιοι χρήστες ενός κτιρίου για την  ενεργειακή του απόδοση.  Η πιστοποίηση μπορεί να περιλαμβάνει επιλογές για τη βελτίωση των ενεργειακών χαρακτηριστικών.   Άρθρο 3  Τα κράτη μέλη καταρτίζουν και εφαρμόζουν προγράμματα σχετικά με την τιμολόγηση των δαπανών θέρμανσης, κλιματισμού και θερμού ύδατος κατά τον προσήκοντα τρόπο, με βάση την πραγματική κατανάλωση. Τα προγράμματα αυτά επιτρέπουν να κατανέμονται  άμεσα στους χρήστες ενός κτιρίου ή ενός μέρους κτιρίου οι δαπάνες για τις υπηρεσίες αυτές με βάση την κατανάλωση θερμότητας, ψυχρού και θερμού ύδατος η οποία αντιστοιχεί σε κάθε ένοικο. Αυτό ισχύει για κτίρια ή μέρη κτιρίων με κοινόχρηστες εγκαταστάσεις  θέρμανσης, κλιματισμού ή παροχής θερμού ύδατος. Οι ένοικοι αυτού του είδους κτιρίων θα πρέπει να μπορούν να ρυθμίζουν οι ίδιοι τη δική τους κατανάλωση θερμότητας, ψυχρού και θερμού ύδατος.   Άρθρο 4  Τα κράτη μέλη καταρτίζουν και θέτουν σε εφαρμογή προγράμματα που θα επιτρέψουν την εκ μέρους τρίτων χρηματοδότηση επενδύσεων στον τομέα της ενεργειακής απόδοσης στο δημόσιο τομέα.  Για τους σκοπούς της παρούσας οδηγίας, νοείται ως "εκ μέρους τρίτων χρηματοδότηση" η συνολική παροχή υπηρεσιών επιθεώρησης, εγκατάστασης, λειτουργίας, συντήρησης και χρηματοδότησης μιας επένδυσης ενεργειακής απόδοσης, σύμφωνα με τις διαδικασίες που  εξαρτούν την, εν όλω ή εν μέρρει, ανάκτηση του κόστους των υπηρεσιών αυτών μέσω της επιτυγχανόμενης εξοικονόμησης ενέργειας.   Άρθρο 5  Τα κράτη μέλη καταρτίζουν και εφαρμόζουν προγράμματα για την αποτελεσματική θερμομόνωση των νέων κτιρίων, με μακροπρόθεσμες προοπτικές, σύμφωνα με πρότυπα που καθορίζουν λαμβάνοντας υπόψη τις κλιματικές συνθήκες ή περιοχές καθώς και τη χρήση  για την οποία προορίζεται το συγκεκριμένο κτίριο.   Άρθρο 6  Τα κράτη μέλη καταρτίζουν και εφαρμόζουν προγράμματα σχετικά με την περιοδική επιθεώρηση των εγκαταστάσεων θέρμανσης ονομαστικής ισχύος μεγαλύτερης των 15 kW με σκοπό τη βελτίωση των συνθηκών λειτουργίας από άποψη κατανάλωσης ενέργειας και τον  περιορισμό των εκπομπών διοξειδίου του άνθρακος.   Άρθρο 7  Τα κράτη μέλη καταρτίζουν και εφαρμόζουν προγράμματα σχετικά με την περιοδική διενέργεια ενεργειακών επιθεωρήσεων πολύ ενεργειοβόρων βιομηχανικών επιχειρήσεων, ώστε να βελτιωθεί η ενεργειακή τους απόδοση και να περιοριστούν οι εκπομπές  διοξειδίου του άνθρακος. Ανάλογα μέτρα μπορούν να ληφθούν και για άλλες ενεργειοβόρες επιχειρήσεις.   Άρθρο 8  Τα κράτη μέλη καθορίζουν την εμβέλεια των προγραμμάτων που αναφέρονται στα άρθρα 1 έως 7 με βάση τις δυνητικές βελτιώσεις της ενεργειακής απόδοσης, της σχέσης κόστους/αποτελεσματικότητας, της τεχνικής σκοπιμότητας και των περιβαλλοντικών  επιπτώσεων.   Άρθρο 9  Τα κράτη μέλη υποβάλλουν ανά διετία στην Επιτροπή έκθεση σχετικά με τα αποτελέσματα των μέτρων που έχουν λάβει για την εφαρμογή των προγραμμάτων της παρούσας οδηγίας, και ενημερώνουν την Επιτροπή για την επιλεχθείσα δέσμη μέτρων. Επιπλέον,  ύστερα από σχετική αίτηση, τα κράτη μέλη αιτιολογούν στην Επιτροπή το περιεχόμενο των προγραμμάτων, λαμβάνοτας υπόψη το άρθρο 8.  Η Επιτροπή επικουρείται στην εξέταση των εκθέσεων των κρατών μελών από τη συμβουλευτική επιτροπή που αναφέρεται στην απόφαση 91/565/ΕΟΚ με τη διαδικασία του άρθρου 6 της προαναφερόμενης απόφασης.   Άρθρο 10  1. Τα κράτη μέλη θέτουν σε ισχύ τις νομοθετικές και κανονιστικές διατάξεις ή/και άλλα μέτρα που αναφέρονται στο άρθρο 1 τα οποία είναι αναγκαία προκειμένου να συμμορφωθούν προς την παρούσα οδηγία το συντομότερο, και το αργότερο έως τις 31  Δεκεμβρίου 1994. Τα κράτη μέλη απαιτείται να θεσπίσουν όλες τις διατάξεις που είναι αναγκαίες για να εκπληρώσουν τους στόχους της οδηγίας αυτής.  Οι νομοθετικές ή κανονιστικές αυτές διατάξεις, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα  κράτη μέλη. Αυτό ισχύει κατ' αναλογίαν και όταν τα προγράμματα υλοποιούνται με άλλο τρόπο.  2. Τα κράτη μέλη ανακοινώνουν στην Επιτροπή τις διατάξεις εθνικού δικαίου ή/και άλλα μέτρα, όπως αναφέρεται στο άρθρο 1, που θεσπίζουν στον τομέα ο οποίος διέπεται από την παρούσα οδηγία.   Άρθρο 11  Η παρούσα οδηγία απευθύνεται στα κράτη μέλη.  Βρυξέλλες, 13 Σεπτεμβρίου 1993.  Για το Συμβούλιο Ο Πρόεδρος Ph. MAYSTADT  (1) ΕΕ αριθ. C 179 της 16. 7. 1992, σ. 8.  (2) ΕΕ αριθ. C 176 της 28. 6. 1993.  (3) ΕΕ αριθ. C 19 της 25. 1. 1993, σ. 134.  (4) ΕΕ αριθ. C 241 της 25. 9. 1986, σ. 1.  (5) ΕΕ αριθ. L 307 της 8. 11. 1991, σ. 34.  (6) Σύσταση 76/493/ΕΟΚ (ΕΕ αριθ. L 140 της 28. 5. 1976, σ. 12). Σύσταση 77/712/ΕΟΚ (ΕΕ αριθ. L 295 της 18. 11. 1977 σ. 1). Ψήφισμα της 9. 6. 1980 (ΕΕ αριθ. C 149 της 18. 6. 1980, σ. 3). Ψήφισμα της 15. 1. 1985 (ΕΕ αριθ. C 20 της 22. 1. 1985, σ. 1).


Avis juridique important

|

31985L0038

Οδηγία 85/38/ΕΟΚ της Επιτροπής της 14ης Δεκεμβρίου 1984 για τροποποίηση των παραρτημάτων Ι και ΙΙ της οδηγίας 66/401/ΕΟΚ του Συμβουλίου περί εμπορίας των σπόρων προς σπορά κτηνοτροφικών φυτών

Επίσημη Εφημερίδα αριθ. L 016 της 19/01/1985 σ. 0041 - 0042 Ισπανική ειδική έκδοση: Κεφάλαιο 03 τόμος 33 σ. 0113  Πορτογαλική ειδική έκδοση : Κεφάλαιο 03 τόμος 33 σ. 0113  Φινλανδική ειδική έκδοση: Κεφάλαιο 3 τόμος 18 σ. 0101  Σουηδική ειδική έκδοση: Κεφάλαιο 3 τόμος 18 σ. 0101

***** ΟΔΗΓΙΑ ΤΗΣ ΕΠΙΤΡΟΠΗΣ  της 14ης Δεκεμβρίου 1984  για τροποποίηση των παραρτημάτων Ι και ΙΙ της οδηγίας 66/401/ΕΟΚ του Συμβουλίου περί εμπορίας των σπόρων προς σπορά κτηνοτροφικών φυτών  (85/38/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας των σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 82/287/ΕΟΚ (2), και ιδίως το άρθρο 21α,  Εκτιμώντας:  ότι, με βάση την εξέλιξη των επιστημονικών και τεχνικών γνώσεων, πρέπει να τροποποιηθούν τα παραρτήματα Ι και ΙΙ της οδηγίας 66/401/ΕΟΚ, για τους λόγους οι οποίοι αναφέρονται κατωτέρω·  ότι είναι γνωστό, ότι στην περίπτωση ορισμένου τύπου των ποωδών ποικιλιών (πόα η λειμώνιος - Poa pratensis L.), είναι δυνατόν να εξεταστεί ευκολότερα η καθαρότητα της ποκιλίας από ότι σε άλλες ποικιλίες· ότι, ως εκ τούτου, έχουν ήδη καθοριστεί σαφή επίπεδα ανοχής όσον αφορά την καθαρότητα της ποικιλίας για τον τύπο αυτό στο παράρτημα ΙΙ της οδηγίας 66/401/ΕΟΚ·  ότι οι κανόνες για την καθαρότητα ποικιλίας που εφαρμόζονται στα ποώδη φυτά, καθώς και η διαδικασία εξέτασης κατά πόσο τους πληρούν, πρέπει να προσαρμοστούν έτσι ώστε να εξαλειφθεί κάθε πιθανή διάκριση μεταξύ των διαφορετικών τύπων ποικιλιών, να δίνονται συστάσεις, μετά από επιθεώρηση σχετικά με τον αγρό, σε όλες τις περιπτώσεις, και να λαμβάνονται υπόψη οι τρέχουσες πρακτικές πιστοποιήσεις·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα Ι της οδηγίας 66/401/ΕΟΚ τροποποιείται ως εξής:  1. Στον πίνακα του σημείου 2, οι όροι «ποικιλίες από μονοκλωνική απογαμία της Poa S0o» αντικαθίστανται από τους όρους «ποικιλίες της Poa pratensis που αναφέρονται στο δεύτερο μέρος της τρίτης φράσης του σημείου 4».  2. Στη δεύτερη φράση του σημείου 4, οι όροι «ή των ποικιλιών από μονοκλωνική απογαμία της Poa spp.» αντικαθίστανται από τους όρους «ή της Poa pratensis».  3. Στο σημείο 4, μετά από τη δεύτερη φράση παρεμβάλλεται το ακόλουθο κείμενο: «στην περίπτωση της Poa pratensis, ο αριθμός των φυτών της καλλιέργειας τα οποία δεν ανήκουν σαφώς στην ποικιλία δεν υπερβαίνει:  - το 1 ανά 20m2 για την παραγωγή βασικών σπόρων προς σπορά,  - το 4 ανά 10m2 για την παραγωγή πιστοποιημένων σπόρων προς σπορά·  εντούτοις, στην περίπτωση ποικιλιών οι οποίες έχουν επίσημα καταταχθεί σαν "μονοκλωνικές απογαμικές ποικιλίες", βάσει εγκεκριμένων διαδικασιών, ο αριθμός των φυτών που αναγνωρίζεται ότι δεν ανήκουν σαφώς στην ποικιλία, ο οποίος δεν υπερβαίνει το 6 ανά 10m2, είναι δυνατόν να θεωρείται ότι ικανοποιεί τους προαναφερόμενους κανόνες όσον αφορά την παραγωγή πιστοποιημένων σπόρων προς σπορά. Κατά την εφαρμογή, είναι δυνατόν να επιτραπεί σε κράτος μέλος, σύμφωνα με τη διαδικασία που καθορίζεται στο άρθρο 21, να εκτιμήσει κατά πόσον ικανοποιούνται οι κανόνες καθαρότητας της ποικιλίας στην περίπτωση καλλιεργειών ποικιλιών της Poa pratensis, όχι μόνο βάσει των αποτελεσμάτων της επιθεώρησης του αγρού, που έχει διεξαχθεί σύμφωνα με το σημείο 6 του παραρτήματος Ι, στις περιπτώσεις κατά τις οποίες είναι προφανές ότι η τήρηση των κανόνων καθαρότητας της ποικιλίας, όπως καθορίζεται στο παράρτημα ΙΙ, εξασφαλίζεται με την κατάλληλη εξάταση των σπόρων προς σπορά ή τα λοιπά απαραίτητα μέσα».  4. Στην τελευταία φράση του σημείου 4, οι όροι « και των ποικιλιών της Poa spp. από μονοκλωνική απογαμία» διαγράφονται.  Άρθρο 2  Το παράρτημα ΙΙ της οδηγίας 66/401/ΕΟΚ τροποποιείται ως εξής:  1. Στο πρώτο εδάφιο της δεύτερης φράσης του σημείου 1 του τμήματος Ι, οι όροι «Poa spp., ποικιλίες από μονοκλωνική απογαμία» αντικαθίστανται από τους όρους «Poa pratensis, ποικιλίες που αναφέρονται στο δεύτερο τμήμα της τρίτης φράσης του σημείου 4 του παραρτήματος Ι».  2. Στην πρώτη φράση του σημείου 1 του τμήματος ΙΙ, οι όροι « και οι ποικιλίες από μονοκλωνική απογαμία του Poa spp.» αντικαθίστανται από τους όρους «και οι  ποικιλίες του Poa pratensis που αναφέρονται στο δεύτερο τμήμα της τρίτης φράσης του σημείου 4 του παραρτήματος Ι».  Άρθρο 3  Τα κράτη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς τις διατάξεις της παρούσας οδηγίας το αργότερο την 1η Ιανουαρίου 1986. Πληροφορούν αμέσως την Επιτροπή και τα άλλα κράτη μέλη σχετικά.  Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 14 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 125 της 11. 7. 1966, σ. 2298/66.  (2) ΕΕ αριθ. L 131 της 13. 5. 1982, σ. 24.


title: Οδηγία 2008/69/ΕΚ της Επιτροπής, της 1ης Ιουλίου 2008 , για τροποποίηση της οδηγίας 91/414/ΕΟΚ του Συμβουλίου για την καταχώριση των ουσιών clofentezine, dicamba, difenoconazole, diflubenzuron, imazaquin, lenacil, oxadiazon, picloram και pyriproxyfen ως δραστικών ουσιών (Κείμενο που παρουσιάζει ενδιαφέρον για τον ΕΟΧ)

text:
               2.7.2008

               EL

               Επίσημη Εφημερίδα της Ευρωπαϊκής Ένωσης

               L 172/9

      ΟΔΗΓΊΑ 2008/69/ΕΚ ΤΗΣ ΕΠΙΤΡΟΠΉΣ

   της 1ης Ιουλίου 2008
   για τροποποίηση της οδηγίας 91/414/ΕΟΚ του Συμβουλίου για την καταχώριση των ουσιών clofentezine, dicamba, difenoconazole, diflubenzuron, imazaquin, lenacil, oxadiazon, picloram και pyriproxyfen ως δραστικών ουσιών
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 1490/2002 (3) καθορίζουν λεπτομερείς κανόνες για την εφαρμογή του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει τις δραστικές ουσίες οι οποίες αναφέρονται στο παράρτημα της παρούσας οδηγίας.

               (2)

               Με το κανονισμό (ΕΚ) αριθ. 1095/2007, προστέθηκε νέο άρθρο 11β στον κανονισμό (ΕΚ) αριθ. 1490/2002 σύμφωνα με το οποίο αν υπάρχουν σαφείς ενδείξεις ότι μπορεί να αναμένεται ότι μια δραστική ουσία δεν έχει βλαβερές συνέπειες στην υγεία των ανθρώπων ή των ζώων ή στα υπόγεια ύδατα ή απαράδεκτη επίδραση στο περιβάλλον, η ουσία αυτή μπορεί να περιληφθεί στο παράρτημα I της οδηγίας 91/414/ΕΟΚ χωρίς να ζητηθεί λεπτομερής επιστημονική γνωμοδότηση από την Ευρωπαϊκή Αρχή για την Ασφάλεια των Τροφίμων (ΕΑΑΤ).

               (3)

               Για τις δραστικές ουσίες που αναφέρονται στο παράρτημα της παρούσας οδηγίας η Επιτροπή, σύμφωνα με το άρθρο 11α του κανονισμού (ΕΚ) αριθ. 1490/2002, εξέτασε τις συνέπειες στην υγεία των ανθρώπων, στην υγεία των ζώων, στα υπόγεια ύδατα και στο περιβάλλον, για ένα φάσμα χρήσεων που προτείνεται από τους κοινοποιούντες, και κατέληξε στο συμπέρασμα ότι οι εν λόγω δραστικές ουσίες πληρούν τις απαιτήσεις του άρθρου 11β του κανονισμού (ΕΚ) αριθ. 1490/2002.

               (4)

               Σύμφωνα με το άρθρο 12 παράγραφος 1 του κανονισμού (ΕΚ) αριθ. 1490/2002, η Επιτροπή έχει υποβάλει σχέδια εκθέσεων ανασκόπησης για τις δραστικές ουσίες που αναφέρονται στο παράρτημα της παρούσας οδηγίας στη μόνιμη επιτροπή για την τροφική αλυσίδα και την υγεία των ζώων, προς εξέταση. Οι εν λόγω εκθέσεις επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 14 Μαρτίου 2008 υπό μορφή εκθέσεων ανασκόπησης της Επιτροπής. Σύμφωνα με το άρθρο 12α του κανονισμού (ΕΚ) αριθ. 1490/2002, η Επιτροπή θα ζητήσει από την ΕΑΑΤ να εκδώσει γνώμη σχετικά με τα σχέδια των εκθέσεων ανασκόπησης έως την 31η Δεκεμβρίου 2010 το αργότερο.

               (5)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν τις δραστικές ουσίες οι οποίες αναφέρονται στο παράρτημα της παρούσας οδηγίας ενδέχεται να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Ως εκ τούτου είναι σκόπιμο να καταχωριστούν στο παράρτημα Ι της εν λόγω οδηγίας οι δραστικές ουσίες που αναφέρονται στο παράρτημα της παρούσας οδηγίας, ώστε να εξασφαλίζεται ότι σε όλα τα κράτη μέλη οι άδειες για φυτοπροστατευτικά προϊόντα που περιέχουν αυτή τη δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας.

               (6)

               Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (7)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν τις δραστικές ουσίες που αναφέρονται στο παράρτημα, ώστε να εξασφαλίζεται ότι ικανοποιούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, καθώς και οι συναφείς όροι που αναφέρονται στο παράρτημα I. Τα κράτη μέλη πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερη προθεσμία για την υποβολή και την αξιολόγηση του αναφερόμενου στο παράρτημα III πλήρους φακέλου κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές της οδηγίας 91/414/ΕΟΚ.

               (8)

               Η εμπειρία από προηγούμενες καταχωρίσεις στο παράρτημα Ι της οδηγίας 91/414/ΕΟΚ δραστικών ουσιών που αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (4) έχει δείξει ότι μπορεί να προκύψουν δυσκολίες ως προς την ερμηνεία των καθηκόντων των κατόχων υφιστάμενων εγκρίσεων όσον αφορά την πρόσβαση στα δεδομένα. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που πληροί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εγκριθεί μέχρι σήμερα για την τροποποίηση του παραρτήματος I.

               (9)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (10)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν έως τις 30 Ιουνίου 2009 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών και της παρούσας οδηγίας.
   Εφαρμόζουν τις διατάξεις αυτές από την 1η Ιουλίου 2009.
   Οι διατάξεις αυτές, όταν θεσπίζονται από τα κράτη μέλη, περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Οι λεπτομερείς διατάξεις για την παραπομπή αυτή καθορίζονται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή αποσύρουν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν τις δραστικές ουσίες οι οποίες αναφέρονται στο παράρτημα ως δραστικές ουσίες πριν από την 30ή Ιουνίου 2009.
   Έως την ημερομηνία αυτή, εξακριβώνουν, ιδιαίτερα, ότι πληρούνται οι όροι του παραρτήματος Ι της εν λόγω οδηγίας σχετικά με τις δραστικές ουσίες που αναφέρονται στο παράρτημα, με εξαίρεση τους όρους του τμήματος Β της καταχώρισης που αφορά την εν λόγω δραστική ουσία και ότι οι κάτοχοι εγκρίσεων διαθέτουν ή έχουν πρόσβαση σε φακέλους που πληρούν τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει μια από τις δραστικές ουσίες οι οποίες αναφέρονται στο παράρτημα, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως την 31η Δεκεμβρίου 2008 το αργότερο, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με τις δραστικές ουσίες που αναφέρονται στο παράρτημα. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό τα κράτη μέλη:

               α)

               σε περίπτωση που ένα προϊόν περιέχει μία από τις δραστικές ουσίες οι οποίες αναφέρονται στο παράρτημα ως μόνη δραστική ουσία, τροποποιούν ή ανακαλούν, κατά περίπτωση, την έγκριση έως την 31η Δεκεμβρίου 2013 το αργότερο· ή

               β)

               σε περίπτωση που ένα προϊόν περιέχει μία από τις δραστικές ουσίες οι οποίες αναφέρονται στο παράρτημα ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως την 31η Δεκεμβρίου 2013 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες καταχωρίστηκε η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία είναι μεταγενέστερη.

         Άρθρο 4
   Η παρούσα οδηγία αρχίζει να ισχύει την 1η Ιανουαρίου 2009.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 1 Ιουλίου 2008.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2008/45/ΕΚ της Επιτροπής (ΕΕ L 94 της 5.4.2008, σ. 21).

      (2)  ΕΕ L 55 της 29.2.2000, σ. 25. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1044/2003 (ΕΕ L 151 της 19.6.2003, σ. 32).

      (3)  ΕΕ L 224 της 21.8.2002, σ. 23. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1095/2007 (ΕΕ L 246 της 21.9.2007, σ. 19).

      (4)  ΕΕ L 366 της 15.12.1992, σ. 10. Κανονισμός όπως τροποποιήθηκε τελευταία με τον κανονισμό (ΕΚ) αριθ. 416/2008 (ΕΕ L 125 της 9.5.2008, σ. 25).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή

                     Αριθμός

                     Κοινή ονομασία, Αριθμοί αναγνώρισης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «177

                     Clofentezine
                     Αριθ. CAS 74115-24-5
                     Αριθ. CIPAC 418

                        3,6-δις (2-χλωροφαινυλο)-1,2,4,5-τετραζίνη

                     ≥ 980 g/kg (ξηρά υλικά)

                     1 Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνον ως ακαρεοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία clofentezine, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.

                     178

                     Dicamba
                     Αριθ. CAS 1918-00-9
                     Αριθ. CIPAC 85

                        3,6-διχλωρο-2-μεθοξυβενζοϊκό οξύ

                     ≥ 850 g/kg

                     1 Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία dicamba, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.

                     179

                     Difenoconazole
                     Αριθ. CAS 119446-68-3
                     Αριθ. CIPAC 687

                        3-χλωρο-4-[(2RS,4RS;2RS,4SR)-4-μεθυλο-2-(1H-1,2,4-τριαζολ-1-υλμεθυλο)-1,3-διοξολαν-2-υλ]φαινυλο 4-χλωροφαινυλαιθέρας

                     ≥ 940 g/kg

                     1 Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία difenoconazole, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα ακόλουθα:

                                 —

                                 την προστασία των υδρόβιων οργανισμών·

                           Οι όροι χρήσης περιλαμβάνουν, κατά περίπτωση, κατάλληλα μέτρα άμβλυνσης του κινδύνου.

                     180

                     Diflubenzuron
                     Αριθ. CAS 35367-38-5
                     Αριθ. CIPAC 339

                        1-(4-χλωροφαινυλο)-3-(2,6-διφθοροβενζοϋλ)ουρία

                     ≥ 950 g/kg συνοδός: max. 0,03 g/kg 4-χλωροανιλίνη

                     1 Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία diflubenzuron, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα ακόλουθα:

                                 —

                                 την προστασία των υδρόβιων οργανισμών·

                                 —

                                 την προστασία των χερσαίων οργανισμών·

                                 —

                                 την προστασία των μη στοχευόμενων αρθροπόδων, συμπεριλαμβανομένων των μελισσών·

                           Οι όροι χρήσης περιλαμβάνουν, κατά περίπτωση, κατάλληλα μέτρα άμβλυνσης του κινδύνου.

                     181

                     Imazaquin
                     Αριθ. CAS 81335-37-7
                     Αριθ. CIPAC 699

                        2-[(RS)-4-ισοπροπυλο-4-μεθυλ-5-οξο-2-ιμιδαζολιν-2-υλο]κινολινο-3-καρβοξυλικό οξύ

                     ≥ 960 g/kg (ρακεμικό μείγμα)

                     1 Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνον ως ρυθμιστικό της ανάπτυξης των φυτών.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία imazaquin, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.

                     182

                     Lenacil
                     Αριθ. CAS 2164-08-1
                     Αριθ. CIPAC 163

                        3-κυκλοεξυλο-1,5,6,7-τετραϋδροκυκλοπενταπυριμιδινο-2,4(3H)-διόνη

                     ≥ 975 g/kg

                     1 Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία lenacil, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.

                     183

                     Oxadiazon
                     Αριθ. CAS 19666-30-9
                     Αριθ. CIPAC 213

                        5-tert-βουτυλο-3-(2,4-διχλωρο-5-ισοπροποξυφαινυλ)-1,30,4 oξαδιαζολ-2-(3H)-όνη

                     ≥ 940 g/kg

                     1 Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία oxadiazon, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.

                     184

                     Picloram
                     Αριθ. CAS 1918-02-1
                     Αριθ. CIPAC 174

                        4-αμινο-3,5,6-τριχλωροπυριδινο-2-καρβοξυλικό οξύ

                     ≥ 920 g/kg

                     1 Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία picloram, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.

                     185

                     Pyriproxyfen
                     Αριθ. CAS 95737-68-1
                     Αριθ. CIPAC 715

                        4-φαινοξυφαινυλο (RS)-2-(2-πυριδυλοξυ)προπυλαιθέρας

                     ≥ 970 g/kg

                     1 Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία pyriproxyfen, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα ακόλουθα:

                                 —

                                 την προστασία των μη στοχευόμενων αρθροπόδων, συμπεριλαμβανομένων των μελισσών·

                           Οι όροι χρήσης περιλαμβάνουν, κατά περίπτωση, κατάλληλα μέτρα άμβλυνσης του κινδύνου

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.»


Avis juridique important

|

32000L0008

Οδηγία 2000/8/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για την τροποποίηση της οδηγίας 70/221/ΕΟΚ του Συμβουλίου περί προσεγγίσεως των νομοθεσιών των κρατών μελών που αναφέρονται στις δεξαμενές υγρών καυσίμων και στις διατάξεις οπίσθιας προφύλαξης των οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 106 της 03/05/2000 σ. 0007 - 0020

Οδηγία 2000/8/ΕΚ του Ευρωπαϊκού Κοινοβουλίου και του Συμβουλίουτης 20ής Μαρτίου 2000για την τροποποίηση της οδηγίας 70/221/ΕΟΚ του Συμβουλίου περί προσεγγίσεως των νομοθεσιών των κρατών μελών που αναφέρονται στις δεξαμενές υγρών καυσίμων και στις διατάξεις οπίσθιας προφύλαξης των οχημάτων με κινητήρα και των ρυμουλκουμένων τουςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αποφασίζοντας με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Η οδηγία 70/221/ΕΟΚ του Συμβουλίου, της 20ής Μαρτίου 1970, περί προσεγγίσεως των νομοθεσιών των κρατών μελών που αναφέρονται στις δεξαμενές υγρών καυσίμων και στις διατάξεις οπίσθιας προφυλάξεως των οχημάτων με κινητήρα και των ρυμουλκουμένων τους(4), αποτελεί μια από τις επιμέρους οδηγίες στα πλαίσια της διαδικασίας έγκρισης τύπου ΕΚ που έχει θεσπισθεί με την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους(5). Κατά συνέπεια, ισχύουν για την οδηγία 70/221/ΕΟΚ οι προβλεπόμενες από την οδηγία 70/156/ΕΟΚ διατάξεις και ορισμοί σχετικά με τα οχήματα, τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων. Είναι ανάγκη να προσαρμοσθεί το άρθρο 1 της οδηγίας 70/221/ΕΟΚ στους ορισμούς της οδηγίας 70/156/ΕΟΚ.(2) Προκειμένου να ληφθεί υπόψη η συντελεσθείσα τεχνική πρόοδος, συνιστάται η προσαρμογή της οδηγίας 70/221/ΕΟΚ στις τεχνικές απαιτήσεις που θέσπισε η οικονομική επιτροπή για την Ευρώπη των Ηνωμένων Εθνών στον κανονισμό της αριθ. 34 σχετικά με την έγκριση οχημάτων ως προς την πρόληψη του κινδύνου πυρκαγιάς, και συγκεκριμένα ως προς τις διατάξεις για τις κατασκευασμένες από πλαστικό υλικό δεξαμενές καυσίμων.(3) Η ακούσια έκχυση καυσίμων (ιδίως ντίζελ) στο οδόστρωμα συνιστά σημαντικό κίνδυνο για τους αναβάτες δίκυκλων οχημάτων και ποδηλάτων.(4) Τα αέρια καύσιμα παρουσιάζουν όλο και μεγαλύτερο ενδιαφέρον για την πρόωση μηχανοκινήτων οχημάτων, ιδίως για περιβαλλοντικούς λόγους. Ως εκ τούτου, στο μέλλον η οδηγία 70/221/ΕΟΚ θα πρέπει να περιέχει επίσης διατάξεις για δεξαμενές μη υγρών καυσίμων. Για το σκοπό αυτό θα πρέπει να τροποποιηθούν ανάλογα ο τίτλος και το πεδίο εφαρμογής της οδηγίας 70/221/ΕΟΚ. Με μεταγενέστερες τροποποιήσεις της εν λόγω οδηγίας, θα θεσπιστούν τεχνικές προδιαγραφές για δεξαμενές αέριων καυσίμων.(5) Εξάλλου, όλο και συχνότερα οι αρχικές δεξαμενές καυσίμων αντικαθίστανται με μεγαλύτερες ή εγκαθίστανται πρόσθετες και μη εγκεκριμένες δεξαμενές. Πρέπει, συνεπώς, να προβλεφθεί τα ταχύτερο μια κοινοτική έγκριση τύπου των δεξαμενών υγρών και αερίων καυσίμων ως χωριστών τεχνικών ενοτήτων για να διατηρηθεί υψηλό επίπεδο οδικής ασφάλειας.(6) Οι τροποποιήσεις των διατάξεων σχετικά με τις δεξαμενές καυσίμων πρέπει να εγκρίνονται από το Ευρωπαϊκό Κοινοβούλιο και το Συμβούλιο. Στο μέλλον, οι αναγκαίες τροποποιήσεις για την προσαρμογή στην τεχνική πρόοδο των τεχνικών απαιτήσεων της οδηγίας 70/221/ΕΟΚ σχετικά με τις δεξαμενές καυσίμων θα πρέπει να εκδίδονται σύμφωνα με τη διαδικασία που καθορίζεται στο άρθρο 13 της οδηγίας 70/156/ΕΟΚ.(7) Οι τροποποιήσεις που εισάγονται με την παρούσα οδηγία αφορούν ιδίως τις δεξαμενές καυσίμων που είναι κατασκευασμένες από πλαστικό υλικό. Ως εκ τούτου, δεν είναι ανάγκη να ακυρωθούν οι υφιστάμενες εγκρίσεις που έχουν χορηγηθεί δυνάμει της οδηγίας 74/60/ΕΟΚ(6), και να απαγορευθεί η ταξινόμηση, η πώληση και η θέση σε κυκλοφορία νέων οχημάτων εφοδιασμένων με μεταλλικές δεξαμενές υγρών καυσίμων καλυπτόμενες από τις εν λόγω εγκρίσεις.(8) Λόγω της κλίμακας και του αντίκτυπου της προτεινόμενης δράσης στον υπό εξέταση τομέα, τα κοινοτικά μέτρα που αποτελούν αντικείμενο της παρούσας οδηγίας είναι αναγκαία, ακόμη και απαραίτητα, για την επίτευξη του ταχθέντος στόχου, δηλαδή για την κοινοτική έγκριση τύπου οχημάτων. Ο στόχος αυτός δεν μπορεί να επιτευχθεί επαρκώς από τα κράτη μέλη όταν ενεργούν μεμονωμένα,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 70/221/ΕΟΚ τροποποιείται ως εξής:1. Ο τίτλος αντικαθίσταται από το ακόλουθο κείμενο:"Οδηγία του Συμβουλίου, της 20ής Μαρτίου 1970, για την προσέγγιση των νομοθεσιών των κρατών μελών σχετικά με τις δεξαμενές καυσίμων και την οπίσθια προφύλαξη έναντι ενσφηνώσεως των μηχανοκίνητων οχημάτων και των ρυμουλκουμένων τους."2. Το άρθρο 1 αντικαθίσταται από το ακόλουθο κείμενο:"Άρθρο 1Για τους σκοπούς της παρούσας οδηγίας, ως 'όχημα' νοείται οποιοδήποτε μηχανοκίνητο όχημα και τα ρυμουλκούμενά του, όπως ορίζονται στο παράρτημα II μέρος Α της οδηγίας 70/156/ΕΟΚ."3. Στο άρθρο 2, η παράγραφος 1 αντικαθίσταται από το ακόλουθο κείμενο:"1. Κανένα κράτος μέλος δεν έχει το δικαίωμα να αρνείται τη χορήγηση έγκρισης τύπου ΕΚ ή εθνικής έγκρισης τύπου οχήματος, εάν αυτό πληροί τις απαιτήσεις της παρούσας οδηγίας όσον αφορά τις δεξαμενές καυσίμων."4. Στο άρθρο 2α, η παράγραφος 1 αντικαθίσταται από το ακόλουθο κείμενο:"1. Κανένα κράτος μέλος δεν έχει το δικαίωμα να αρνείται ή να απαγορεύει την πώληση, ταξινόμηση, θέση σε κυκλοφορία ή χρήση οχήματος, εάν αυτό πληροί τις απαιτήσεις της παρούσας οδηγίας όσον αφορά τις δεξαμενές καυσίμων."5. Το άρθρο 3 αντικαθίσταται από το ακόλουθο κείμενο:"Άρθρο 3Οι αναγκαίες τροποποιήσεις για την προσαρμογή των απαιτήσεων των παραρτημάτων στη συντελούμενη τεχνική πρόοδο εκδίδονται σύμφωνα με τη διαδικασία του άρθρου 13 της οδηγίας 70/156/ΕΟΚ"6. Ο πίνακας παραρτημάτων και το παράρτημα I της οδηγίας 70/221/ΕΟΚ τροποποιούνται σύμφωνα με το παράρτημα της παρούσας οδηγίας.Άρθρο 21. Από τις 3 Μαΐου 2001, τα κράτη μέλη αποδέχονται τη συμμόρφωση προς τις απαιτήσεις της οδηγίας 70/221/ΕΟΚ, όπως τροποποιείται από την παρούσα οδηγία, για τους σκοπούς του άρθρου 4 παράγραφος 1 και του άρθρου 7 παράγραφος 1 της οδηγίας 70/156/ΕΟΚ.2. Από τις 3 Μαΐου 2002, τα κράτη μέλη:- δεν χορηγούν πλέον έγκριση τύπου ΕΚ σύμφωνα με το άρθρο 4 παράγραφος 1 της οδηγίας 70/156/ΕΟΚ και- μπορούν να αρνούνται εθνική έγκριση τύπου,για ένα νέο τύπο οχήματος, προβάλλοντας λόγους συνδεόμενους με τις δεξαμενές καυσίμων του, εάν ο τύπος αυτός οχήματος δεν ανταποκρίνεται στις διατάξεις της οδηγίας 70/221/ΕΟΚ, όπως τροποποιείται από την παρούσα οδηγία.3. Από τις 3 Μαΐου 2003, τα κράτη μέλη:- θεωρούν ότι τα πιστοποιητικά συμμόρφωσης που συνοδεύουν νέα οχήματα σύμφωνα με τις διατάξεις της οδηγίας 70/156/ΕΟΚ δεν ισχύουν πλέον για τους σκοπούς του άρθρου 7 παράγραφος 1 της οδηγίας αυτής και- μπορούν να αρνούνται την ταξινόμηση, πώληση ή θέση σε κυκλοφορία νέων οχημάτων που δεν συνοδεύονται από έγκυρο πιστοποιητικό συμμόρφωσης σύμφωνα με την οδηγία 70/156/ΕΟΚ, εκτός των περιπτώσεων όπου γίνεται επίκληση των διατάξεων του άρθρου 8 παράγραφος 2 της οδηγίας αυτής,προβάλλοντας λόγους συνδεόμενους με τις δεξαμενές καυσίμων, εάν δεν πληρούνται οι απαιτήσεις της οδηγίας 70/221/ΕΟΚ, όπως τροποποιείται από την παρούσα οδηγία.4. Με την παρούσα οδηγία δεν ακυρώνεται τυχόν δοθείσα παλαιότερα έγκριση σε οχήματα εφοδιασμένα με μεταλλικές δεξαμενές υγρών καυσίμων και δεν απαγορεύονται επεκτάσεις των εν λόγω εγκρίσεων, σύμφωνα με τους όρους της οδηγίας υπό τους οποίους αρχικώς χορηγήθηκαν.Άρθρο 31. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία πριν από τις 3 Μαΐου 2001. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αυτής καθορίζεται από τα κράτη μέλη.2. Τα κράτη μέλη γνωστοποιούν στην Επιτροπή το κείμενο των βασικών διατάξεων εσωτερικού δικαίου που θεσπίζουν στο πεδίο που διέπεται από την παρούσα οδηγία.Άρθρο 4Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 20 Μαρτίου 2000.Για το Ευρωπαϊκό ΚοινοβούλιοΟ ΠρόεδροςN. FontaineΓια το ΣυμβούλιοΟ ΠρόεδροςJ. Gama(1) ΕΕ C 164 της 29.5.1998, σ. 16.(2) ΕΕ C 407 της 28.12.1998, σ. 58.(3) Γνώμη του Ευρωπαϊκού Κοινοβουλίου, της 10ης Φεβρουαρίου 1999 (ΕΕ C 150 της 28.5.1999, σ. 168)· κοινή θέση του Συμβουλίου, της 12ης Ιουλίου 1999 (ΕΕ C 249 της 1.9.1999, σ. 25) απόφαση του Ευρωπαϊκού Κοινοβουλίου, της 27ης Οκτωβρίου 1999 (δεν έχει ακόμα δημοσιευθεί στην Επίσημη Εφημερίδα).(4) ΕΕ L 76 της 6.4.1970, σ. 23· οδηγία όπως τροποποιήθηκε τελευταία από την οδηγία 97/19/ΕΚ της Επιτροπής (ΕΕ L 125 της 16.5.1997, σ. 1).(5) ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 98/91/ΕΚ του Ευρωπαϊκού Κοινοβουλίου και του Συμβουλίου (ΕΕ L 11 της 16.1.1999, σ. 25).(6) ΕΕ L 38 της 11.2.1974, σ. 2· οδηγία όπως τροποποιήθηκε τελευταία από την οδηγία 78/632/ΕΟΚ (ΕΕ L 206 της 29.7.1978, σ. 26).ΠΑΡΑΡΤΗΜΑΤΡΟΠΟΠΟΙΗΣΕΙΣ ΤΟΥ ΚΑΤΑΛΟΓΟΥ ΠΑΡΑΡΤΗΜΑΤΩΝ ΚΑΙ ΤΟΥ ΠΑΡΑΡΤΗΜΑΤΟΣ Ι ΤΗΣ ΟΔΗΓΙΑΣ 70/221/ΕΟΚΠίνακας παραρτημάτωνΗ παραπομπή στο παράρτημα I αντικαθίσταται ως εξής: ">ΘΕΣΗ ΠΙΝΑΚΑ>"Παράρτημα IΤο παράρτημα I αντικαθίσταται από το ακόλουθο κείμενο: "ΠΑΡΑΡΤΗΜΑ IΔΕΞΑΜΕΝΕΣ ΥΓΡΩΝ ΚΑΥΣΙΜΩΝ1. ΠΕΔΙΟ ΕΦΑΡΜΟΓΗΣ1.1. Το παρόν παράρτημα εφαρμόζεται στα οχήματα που διέπονται από την οδηγία 70/156/ΕΟΚ.2. ΟΡΙΣΜΟΙΓια τους σκοπούς της παρούσας οδηγίας νοείται ως:2.1. "Τύπος οχήματος ως προς τις δεξαμενές καυσίμων", οχήματα που δεν διαφέρουν ουσιαστικά μεταξύ τους όσον αφορά:2.1.1. τη δομή, το σχήμα, τις διαστάσεις και τα υλικά κατασκευής (μέταλλο, πλαστικό) της (των) δεξαμενής(-ών),2.1.2. σε οχήματα κατηγορίας M1(1), τη θέση της (των) δεξαμενής(-ών) στο όχημα, εφόσον επηρεάζει αρνητικά τις απαιτήσεις του σημείου 5.10 του παρόντος παραρτήματος·2.2. "διαμέρισμα επιβατών", νοείται ο χώρος για τους επιβάτες που περικλείεται από τη σκεπή, το δάπεδο, τα πλευρικά τοιχώματα, τις θύρες, τους εξωτερικούς υαλοπίνακες, το εμπρόσθιο διαχωριστικό διάφραγμα και το οπίσθιο διαχωριστικό διάφραγμα·2.3. "μάζα κενού οχήματος", η μάζα του οχήματος σε ετοιμότητα λειτουργίας όπως ορίζεται στο σημείο 2.6 του παραρτήματος I της οδηγίας 70/156/ΕΟΚ·2.4. "δεξαμενή", η (οι) δεξαμενή(-ές) που έχει(-ουν) μελετηθεί για να περιέχει(-ουν) το υγρό καύσιμο, όπως ορίζεται στο σημείο 2.6, το οποίο χρησιμοποιείται κατά κύριο λόγο για την πρόωση του οχήματος, χωρίς τα εξαρτήματά της (τους) [σωλήνα πλήρωσης (εφόσον αποτελεί χωριστό στοιχείο), στόμιο πλήρωσης, πώμα, δείκτη ποσότητας, συνδέσεις με τον κινητήρα ή για την αντιστάθμιση της εσωτερικής υπερπίεσης κ.λπ.]·2.5. "χωρητικότητα της δεξαμενής", η χωρητικότητα όπως προδιαγράφεται από τον κατασκευαστή·2.6. "υγρό καύσιμο", καύσιμο που ευρίσκεται σε υγρή κατάσταση υπό κανονικές συνθήκες περιβάλλοντος.3. ΑΙΤΗΣΗ ΕΓΚΡΙΣΗΣ ΤΥΠΟΥ ΕΚ3.1. Η αίτηση έγκρισης τύπου ΕΚ ενός τύπου οχήματος ως προς τις δεξαμενές καυσίμου του, κατ' εφαρμογή του άρθρου 3 παράγραφος 4 της οδηγίας 70/156/ΕΟΚ, υποβάλλεται από τον κατασκευαστή του οχήματος.3.2. Στο προσάρτημα 3 δίνεται υπόδειγμα του πληροφοριακού εγγράφου.3.3. Στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης τύπου προσκομίζονται τα εξής:3.3.1. όχημα αντιπροσωπευτικό του προς έγκριση τύπου οχήματος ή τα μέρη του οχήματος που η τεχνική υπηρεσία θεωρεί αναγκαία για τις δοκιμές έγκρισης·3.3.2. στην περίπτωση οχήματος εξοπλισμένου με δεξαμενή κατασκευασμένη από πλαστικό υλικό: επτά επιπλέον δεξαμενές, με τα εξαρτήματά τους·3.3.3. στην περίπτωση οχήματος εξοπλισμένου με δεξαμενή κατασκευασμένη από μη πλαστικό υλικό: δύο επιπλέον δεξαμενές, με τα εξαρτήματά τους.4. ΧΟΡΗΓΗΣΗ ΕΓΚΡΙΣΗΣ ΤΥΠΟΥ ΕΚ4.1. Εάν πληρούνται οι σχετικές απαιτήσεις, χορηγείται έγκριση τύπου ΕΚ κατ' εφαρμογή του άρθρου 4 παράγραφος 3 και, κατά περίπτωση, του άρθρου 4 παράγραφος 4 της οδηγίας 70/156/ΕΟΚ.4.2. Υπόδειγμα του πιστοποιητικού έγκρισης τύπου ΕΚ δίνεται στο προσάρτημα 4.4.3. Σε κάθε εγκεκριμένο τύπο οχήματος χορηγείται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Το ίδιο κράτος μέλος δεν μπορεί να χορηγήσει τον ίδιο αριθμό έγκρισης για άλλο τύπο οχήματος.5. ΠΡΟΔΙΑΓΡΑΦΕΣ5.1. Οι δεξαμενές πρέπει να είναι κατασκευασμένες έτσι ώστε να είναι ανθεκτικές στη διάβρωση.5.2. Οι δεξαμενές πρέπει να αντεπεξέρχονται, όταν φέρουν όλα τα εξαρτήματα που κανονικώς προσαρμόζονται σε αυτές, στις δοκιμές διαρροής που διενεργούνται σύμφωνα με το σημείο 6.1 σε σχετική εσωτερική πίεση ίση προς το διπλάσιο της υπερπίεσης λειτουργίας, σε καμία όμως περίπτωση λιγότερο από υπερπίεση 0,3 bar.Οι δεξαμενές οχημάτων που είναι κατασκευασμένες από πλαστικό υλικό θεωρούνται ότι πληρούν την ανωτέρο απαίτηση εφόσον έχουν υποβληθεί επιτυχώς στην περιγραφόμενη στο σημείο 6.3.2 δοκιμή.5.3. Τυχόν υπερπίεση ή πίεση υπερβαίνουσα την πίεση λειτουργίας πρέπει να αντισταθμίζεται αυτόματα με κατάλληλες διατάξεις (εξαεριστικά, βαλβίδες ασφαλείας κ.λπ.).5.4. Τα εξαεριστικά πρέπει να είναι μελετημένα κατά τρόπο ώστε να προλαμβάνονται τυχόν κίνδυνοι πυρκαγιάς. Συγκεκριμένα, τυχόν καύσιμο που διαφεύγει όταν πληρούται(-ούνται) ή (οι) δεξαμενή(-ές) δεν πρέπει να πέφτει στο σύστημα της εξάτμισης. Το καύσιμο αυτό πρέπει να παροχετεύεται στο έδαφος.5.5. Η (Οι) δεξαμενή(-ές) δεν πρέπει να τοποθετείται(-ούνται) σε, ή να αποτελεί(-ούν), επιφάνεια (δάπεδο, τοίχωμα, διάφραγμα) του διαμερίσματος επιβαινόντων ή άλλου διαμερίσματος που αποτελεί αναπόσπαστο τμήμα αυτού.5.6. Πρέπει να προβλέπεται χώρισμα μεταξύ του διαμερίσματος επιβαινόντων και της (των) δεξαμενής(-ών). Το χώρισμα επιτρέπεται να περιέχει ανοίγματα (π.χ. για τη διέλευση καλωδίων) υπό τον όρο ότι είναι έτσι διατεταγμένα ώστε να μην μπορεί το καύσιμο να ρεύσει ελεύθερα από την (τις) δεξαμενή(-ές) προς το διαμέρισμα επιβαινόντων ή άλλο διαμέρισμα που αποτελεί αναπόσπαστο τμήμα αυτού υπό τις συνήθεις συνθήκες χρήσης.5.7. Κάθε δεξαμενή πρέπει να είναι στέρεα προσδεδεμένη και τοποθετημένη έτσι ώστε να διασφαλίζεται ότι τυχόν διαρροή καυσίμου από τη δεξαμενή ή τα εξαρτήματά της διαφεύγει προς το έδαφος και όχι προς το διαμέρισμα επιβαινόντων υπό τις συνήθεις συνθήκες χρήσης.5.8. Το στόμιο πλήρωσης δεν πρέπει να ευρίσκεται στο διαμέρισμα επιβαινόντων, στο χώρο αποσκευών ή στο διαμέρισμα του κινητήρα.5.9. Το καύσιμο δεν πρέπει να διαφεύγει μέσω του πώματος της δεξαμενής ή μέσω των διατάξεων αντιστάθμισης της υπερπίεσης κατά τις προβλεπτές συνθήκες λειτουργίας του οχήματος. Σε περίπτωση ανατροπής του οχήματος γίνεται ανεκτό το στάξιμο, υπό τον όρο ότι δεν υπερβαίνει τα 30 g/min· η απαίτηση αυτή πρέπει να επαληθεύεται κατά την προδιαγραφόμενη στο σημείο 6.2 δοκιμή.5.9.1. Το πώμα της δεξαμενής πρέπει να είναι στερεωμένο στο σωλήνα πλήρωσης. Ο στεγανοποιητικός δακτύλιος (φλάντζα) πρέπει να συγκρατείται ασφαλώς στη θέση του, ενώ το πώμα όταν είναι κλειστό πρέπει να εφαρμόζει επί του στεγανοποιητικού δακτυλίου και του σωλήνα πλήρωσης.5.9.1.1. Οι απαιτήσεις του σημείου 5.9.1 τεκμαίρεται ότι πληρούνται εάν το όχημα ανταποκρίνεται προς τις απαιτήσεις του σημείου 5.1.3 του παραρτήματος I της οδηγίας 70/220/ΕΟΚ(2), υπό τον όρο ότι τα παραδείγματα που παρατίθενται στην τρίτη περίπτωση του σημείου αυτού δεν έχουν εφαρμογή για οχήματα άλλα από εκείνα που ανήκουν στις κατηγορίες Μ1 ή Ν1.5.10. Οι δεξαμενές καυσίμων τοποθετούνται κατά τρόπο ώστε να προστατεύονται από τις συνέπειες μετωπικής ή οπίσθιας σύγκρουσης του οχήματος· πλησίον της δεξαμενής δεν πρέπει να υπάρχουν προεξέχοντα μέρη, αιχμηρές ακμές κ.λπ.5.11. Η δεξαμενή καυσίμου και ο σωλήνας πλήρωσης πρέπει να σχεδιάζονται και να εγκαθίστανται στα οχήματα κατά τρόπον ώστε να αποφεύγεται η σώρευση στατικών ηλεκτρικών φορτίων σε ολόκληρη την επιφάνειά τους. Εφόσον απαιτείται, τα φορτία αυτά πρέπει να εκφορτίζονται στην μεταλλική δομή του πλαισίου ή σε οποιαδήποτε μεγάλη μεταλλική μάζα μέσω καλού αγωγού.5.12. Επιπλέον, οι δεξαμενές από πλαστικό υλικό πρέπει να υποβάλλονται επίσης σε δοκιμή σύμφωνα με την ειδική διαδικασία του σημείου 6.3.6. ΔΟΚΙΜΕΣ6.1. Δοκιμή σε υδραυλική πίεσηΗ δεξαμενή υποβάλλεται σε δοκιμή υδραυλικής εσωτερικής πίεσης εκτελούμενη σε μενονωμένη μονάδα πλήρη μεθ' όλων των εξαρτημάτων της. Η δεξαμενή πληρούται τελείως με μη αναφλέξιμο υγρό (για παράδειγμα νερό). Αφού διακοπεί κάθε επικοινωνία με τον έξω χώρο, αυξάνεται σταδιακά η πίεση, μέσω του σωλήνα που τροφοδοτεί τον κινητήρα με καύσιμο, έως σχετική εσωτερική πίεση ίση προς το διπλάσιο της χρησιμοποιούμενη πίεσης λειτουργίας, και οπωσδήποτε τουλάχιστον σε υπερπίεση 0,3 bar, διατηρούμενη επί ένα λεπτό. Στο διάστημα αυτό δεν πρέπει να διαρραγεί ή να παρουσιάσει διαρροή το κέλυφος της δεξαμενής· επιτρέπεται όμως να παρουσιάσει μόνιμη παραμόρφωση.6.2. Δοκιμή ανατροπής6.2.1. Η δεξαμενή μεθ' όλων των εξαρτημάτων της τοποθετείται σε διάταξη δοκιμών κατά τρόπο που να αντιστοιχεί στην εγκατάστασή της επί του οχήματος για το οποίο προορίζεται· το ίδιο ισχύει και για τα συστήματα αντιστάθμισης της εσωτερικής υπερπίεσης.6.2.2. Η διάταξη τιμών περιστρέφεται περί άξονα παράλληλο προς τον διαμήκη άξονα του οχήματος.6.2.3. Η δοκιμή εκτελείται με τη δεξαμενή πεπληρωμένη στο 90 % της χωρητικότητάς της, και επίσης στο 30 % της χωρητικότητάς της, με μη αναφλέξιμο υγρό με τιμή πυκνότητας και ιξώδους παραπλήσια εκείνων του κανονικώς χρησιμοποιούμενου καυσίμου (επιτρέπεται η χρήση νερού).6.2.4. Η δεξαμενή στρέφεται από τη θέση εγκατάστασής της κατά 90° προς τα δεξιά. Η δεξαμενή παραμένει στη θέση αυτή τουλάχιστον επί πέντε λεπτά.Η δεξαμενή στρέφεται έπειτα προς την ίδια κατεύθυνση κατά 90° ακόμη. Η δεξαμενή κρατείται στη θέση αυτή, όπου είναι πλήρως ανεστραμμένη, τουλάχιστον επί πέντε ακόμη λεπτά.Η δεξαμενή περιστρέφεται επανερχόμενη στην κανονική της θέση. Αν είναι ανάγκη, το χρησιμοποιούμενο στη δοκιμή υγρό που δεν επέστρεψε στη δεξαμενή από το σύστημα αερισμού συλλέγεται και αντικαθίσταται.Η δεξαμενή περιστρέφεται προς την αντίθετη κατεύθυνση κατά 90° και αφήνεται εκεί επί πέντε τουλάχιστον λεπτά.Η δεξαμενή στρέφεται περαιτέρω προς την ίδια κατεύθυνση κατά 90°, διατηρείται δε στην πλήρως ανεστραμμένη αυτή θέση επί πέντε τουλάχιστον λεπτά. Έπειτα, η δεξαμενή περιστρέφεται επανερχόμενη στην κανονική της θέση.6.3. Πρόσθετες δοκιμές για δεξαμενή(-ές) οχημάτων κατασκευασμένη(-ες) από πλαστικό υλικό6.3.1. Αντοχή σε κρούση6.3.1.1. Η δεξαμενή πληρούται έως την πλήρη χωρητικότητά της με μείγμα νερού-γλυκόλης ή με άλλο υγρό χαμηλού σημείου πήξεως, που δεν μεταβάλει τις ιδιότητες του υλικού της δεξαμενής, έπειτα δε υποβάλλεται σε δοκιμή διάτρησης.6.3.1.2. Κατά τη διάρκεια της δοκιμής αυτής, η δεξαμενή πρέπει να έχει θερμοκρασία 233 Κ ± 2 Κ (- 40 °C ± 2 °C).6.3.1.3. Για τη δοκιμή χρησιμοποιείται διάταξη κρούσης με εκκρεμές. Το κρουστικό σώμα είναι από χάλυβα και έχει τη μορφή πυραμίδας με τετράγωνη βάση και έδρες ισόπλευρα τρίγωνα, όπου οι ακμές και η κορυφή είναι στρογγυλευμένες με ακτίνα 3 mm. Το κέντρο κρούσης του εκκρεμούς συμπίπτει με το κέντρο βάρους της πυραμίδας· η απόσταση του κέντρου αυτού από τον άξονα περιστροφής του εκκρεμούς είναι 1 m. Η συνολική μάζα του εκκρεμούς είναι 15 kg. Η ενέργεια του εκκρεμούς τη στιγμή της κρούσης πρέπει να είναι τουλάχιστον 30 Nm και κατά το δυνατόν πλησιέστερα στην τιμή αυτή.6.3.1.4. Οι δοκιμές διενεργούνται στα σημεία της δεξαμενής που θεωρούνται ως πλέον ευπαθή σε μετωπικές ή οπίσθιες συγκρούσεις. Τα θεωρούμενα ως ευπαθή σημεία είναι τα πλέον εκτεθειμένα ή ασθενέστερα λόγω σχήματος της δεξαμενής ή τρόπου εγκατάστασής της στο όχημα. Στο πρακτικό της δοκιμής αναφέρονται τα επιλεγέντα από τα εργαστήρια σημεία.6.3.1.5. Κατά τη διάρκεια της δοκιμής η δεξαμενή κρατείται στη θέση της με τα εξαρτήματα συνάρμοσης στην πλευρά ή στις πλευρές απέναντι από εκείνη της κρούσης. Από τη δοκιμή δεν πρέπει να προκαλείται διαρροή.6.3.1.6. Όλες οι δοκιμές κρούσης επιτρέπεται να εκτελούνται σε μια δεξαμενή ή η καθεμία σε διαφορετική δεξαμενή, κατ' επιλογή του κατασκευαστή.6.3.2. Μηχανική αντοχήΗ δεξαμενή δοκιμάζεται για διαρροές και ακαμψία σχήματος υπό τους περιγραφόμενους στο σημείο 6.1 όρους. Η δεξαμενή μεθ' όλων των εξαρτημάτων της τοποθετείται σε διάταξη δοκιμών κατά τρόπο που αντιστοιχεί σε εκείνο της εγκατάστασης στο όχημα για το οποίο προορίζεται. Ως υγρό δοκιμής χρησιμοποιείται νερό σε θερμοκρασία 326 Κ (53 °C), με το οποίο πληρούται η δεξαμενή στο 100 % της χωρητικότητάς της. Η δεξαμενή υποβάλλεται σε σχετική εσωτερική πίεση ίση προς το διπλάσιο της πίεσης λειτουργίας και οπωσδήποτε τουλάχιστον 0,3 bar σε θερμοκρασία 326 Κ ± 2 Κ (53 °C ± 2 °C) επί πέντε ώρες. Κατά τη διάρκεια της δοκιμής η δεξαμενή και τα εξαρτήματά της δεν πρέπει να παρουσιάσουν ρωγμές ή διαρροές· επιτρέπεται όμως η μόνιμη παραμόρφωση της δεξαμενής.6.3.3. Διαπερατότητα από το καύσιμο6.3.3.1. Το χρησιμοποιούμενο για τη δοκιμή διαπερατότητας καύσιμο είτε είναι το καύσιμο αναφοράς που προδιαγράφεται στο παράρτημα VIII της οδηγίας 70/220/ΕΟΚ ή καύσιμο σούπερ του εμπορίου. Εάν η δεξαμενή έχει μελετηθεί για να τοποθετείται μόνο σε οχήματα με κινητήρα ανάφλεξης με συμπίεση, η δεξαμενή πληρούται με πετρέλαιο ντίζελ.6.3.3.2. Πριν από τη δοκιμή η δεξαμενή πληρούται στο 50 % της χωρητικότητάς της με το καύσιμο διεξαγωγής της δοκιμής και αφήνεται, χωρίς να σφραγισθεί, σε θερμοκρασία περιβάλλοντος 313 Κ ± 2 Κ (40 °C ± 2 °C) έως ότου σταθεροποιηθεί ο ρυθμός απώλειας βάρους.6.3.3.3. Η δεξαμενή κενούται έπειτα και επαναπληρούται στο 50 % της χωρητικότητάς της με το καύσιμο διεξαγωγής της δοκιμής, οπότε σφραγίζεται ερμητικά και αφήνεται σε θερμοκρασία 313 Κ ± 2 Κ (40 °C ± 2 °C). Η πίεση ρυθμίζεται όταν το περιεχόμενο της δεξαμενής φθάσει στη θερμοκρασία διεξαγωγής της δοκιμής. Στο ακολουθούν διάστημα δοκιμής των οκτώ εβδομάδων, προσδιορίζεται η απώλεια βάρους λόγω διάχυσης. Η ανώτατη επιτρεπόμενη μέση απώλεια καυσίμου κατά το χρόνο διεξαγωγής της δοκιμής ανέρχεται σε 20 g ανά 24ωρο.6.3.3.4. Εάν η απώλεια λόγω διάχυσης υπερβαίνει την τιμή που αναφέρεται στο σημείο 6.3.3.3, η περιγραφόμενη εκεί δοκιμή εκτελείται εκ νέου, επί της ίδιας δεξαμενής, για τον προσδιορισμό της απώλειας λόγω διάχυσης σε θερμοκρασία 296 Κ ± 2 Κ (23 °C ± 2 °C), αλλά κατά τα άλλα υπό τις ίδιες συνθήκες. Η ούτως μετρούμενη απώλεια δεν πρέπει να υπερβαίνει τα 10 g ανά 24ωρο.6.3.4. Αντοχή στο καύσιμοΜετά τη δοκιμή του ανωτέρω σημείου 6.3.3, η δεξαμενή πρέπει να εξακολουθεί να πληροί τις απαιτήσεις των σημείων 6.3.1 και 6.3.2.6.3.5. Αντοχή στη φωτιάΗ δεξαμενή υποβάλλεται στις ακόλουθες δοκιμές:6.3.5.1. Η δεξαμενή, τοποθετημένη όπως και στο όχημα, εκτίθεται σε φλόγα επί δύο λεπτά. Δεν πρέπει να παρατηρηθεί ροή υγρού καύσιμου από τη δεξαμενή.6.3.5.2. Εκτελούνται τρεις δοκιμές σε διαφορετικές δεξαμενές πεπληρωμένες με καύσιμο ως εξής:6.3.5.2.1. εφόσον η δεξαμενή έχει μελετηθεί για τοποθέτηση σε οχήματα εξοπλισμένα είτε με κινητήρα επιβαλλόμενης ανάφλεξης είτε με κινητήρα ανάφλεξης με συμπίεση, εκτελούνται τρεις δοκιμές με τις δεξαμενές πεπληρωμένες με βενζίνη σούπερ,6.3.5.2.2. εφόσον η δεξαμενή έχει μελετηθεί για τοποθέτηση μόνο σε οχήματα εξοπλισμένα με κινητήρα ανάφλεξης με συμπίεση, εκτελούνται τρεις δοκιμές με τις δεξαμενές πεπληρωμένες με πετρέλαιο ντίζελ,6.3.5.2.3. η δεξαμενή τοποθετείται για κάθε δοκιμή σε διάταξη όπου προσομοιώνονται όσο γίνεται καλύτερα οι πραγματικές συνθήκες εγκατάστασης. Ο τρόπος στερέωσης της δεξαμενής πάνω στη διάταξη αντιστοιχεί στις σχετικές προδιαγραφές για το όχημα. Λαμβάνονται υπόψη μέρη του οχήματος που προστατεύουν τη δεξαμενή και τα εξαρτήματά της από την έκθεση στη φλόγα ή που επηρεάζουν καθ' οιονδήποτε τρόπο την πορεία της πυρκαγιάς, καθώς και τα προδιαγραφόμενα κατασκευαστικά στοιχεία που τοποθετούνται στη δεξαμενή και τα πώματα. Κατά τη διάρκεια της δοκιμής, τα κάθε είδους ανοίγματα θα είναι κλειστά, θα παραμένουν όμως σε λειτουργία τα εξαεριστικά συστήματα. Αμέσως πριν από τη δοκιμή η δεξαμενή πρέπει να πληρούται με το προδιαγραφόμενο καύσιμο στο 50 % της χωρητικότητάς της.6.3.5.3. Η φλόγα στην οποία εκτίθεται η δεξαμενή θα προέρχεται από καιόμενο σε λεκάνη καύσιμο του εμπορίου για κινητήρες επιβαλλόμενης ανάφλεξης (στο εξής αποκαλούμενο "καύσμο"). Η ποσότητα του καυσίμου που τοποθετείται στη λεκάνη είναι τόση ώστε να διαρκέσει η φωτιά, υπό συνθήκες ελεύθερης καύσης, για ολόκληρη τη διαδικασία της δοκιμής.6.3.5.4. Οι διαστάσεις της λεκάνης επιλέγονται έτσι ώστε να διασφαλίζουν ότι εκτίθενται στη φλόγα οι πλευρές της δεξαμενής καυσίμου. Ως εκ τούτου, η λεκάνη πρέπει να υπερβαίνει κατά 20 cm τουλάχιστον, το πολύ όμως κατά 50 cm, ολόγυρα την οριζόντια προβολή της δεξαμενής. Τα πλευρικά τοιχώματα της λεκάνης δεν προεξέχουν περισσότερο από 8 cm πάνω από τη στάθμη του καυσίμου κατά την έναρξη της δοκιμής.6.3.5.5. Η λεκάνη πεπληρωμένη με καύσιμο τοποθετείται κάτω από τη δεξαμενή κατά τρόπο ώστε η απόσταση μεταξύ της στάθμης του καυσίμου στη λεκάνη και του πυθμένα της δεξαμενής να αντιστοιχεί στο ύψος της δεξαμενής από την επιφάνεια της οδού με το όχημα κενό, σύμφωνα με τη μελέτη (βλέπε σημείο 2.3). Πρέπει να είναι ελεύθερα μετακινητή είτε η λεκάνη είτε η διάταξη δοκιμής, ή και οι δύο.6.3.5.6. Κατά τη φάση Γ της δοκιμής, η λεκάνη θα καλύπτεται από πλέγμα τοποθετημένο 2 cm ± 1 cm πάνω από τη στάθμη του καυσίμου. Το πλέγμα θα είναι κατασκευασμένο από πυρίμαχο υλικό, όπως προδιαγράφεται στο προσάρτημα 2. Δεν θα υπάρχουν κενά μεταξύ των πλίνθων. Οι πλίνθοι αυτοί πρέπει να στηρίζονται πάνω από τη λεκάνη καυσίμου κατά τρόπο ώστε να μην φράσσονται οι οπές τους. Το μήκος και το πλάτος του πλαισίου είναι 2 cm έως 4 cm μικρότερα από τις εσωτερικές διαστάσεις της λεκάνης, ώστε να υπάρχει κενό 1 cm έως 2 cm μεταξύ του πλαισίου και του τοιχώματος της λεκάνης για εξαερισμό.6.3.5.7. Όταν η δοκιμή εκτελείται στο ύπαιθρο, θα υπάρχει επαρκής προστασία από τον άνεμο ώστε η ταχύτητα του ανέμου στη στάθμη του καυσίμου στη λεκάνη να μην υπερβαίνει τα 2,5 km/h. Πριν από τη δοκιμή το πλέγμα θερμαίνεται σε θερμοκρασία 308 Κ ± 5 Κ (35 °C ± 5 °C). Οι πυρίμαχοι πλίνθοι διαβρέχονται ώστε να εξασφαλίζονται οι ίδιες συνθήκες για κάθε διαδοχική δοκιμή.6.3.5.8. Η δοκιμή περιλαμβάνει τέσσερις φάσεις (βλέπε προσάρτημα 1).6.3.5.8.1. Φάση Α: προθέρμανση (σχήμα 1)Το καύσιμο στη λεκάνη αναφλέγεται σε απόσταση τουλάχιστον 3 m από την υποβαλλόμενη στη δοκιμή δεξαμενή. Μετά από προθέρμανση 60 δευτερολέπτων της ώρας η λεκάνη τοποθετείται κάτω από τη δεξαμενή.6.3.5.8.2. Φάση Β: απευθείας έκθεση στη φλόγα (σχήμα 2)Η δεξαμενή εκτίθεται στη φλόγα από το ελεύθερα καιόμενο καύσιμο επί 60 δευτερόλεπτα.6.3.5.8.3. Φάση Γ: έμμεση έκθεση στη φλόγα (σχήμα 3)Μόλις ολοκληρωθεί η φάση Β, το πλέγμα τοποθετείται μεταξύ της λεκάνης με το καιόμενο καύσιμο και της δεξαμενής. Η δεξαμενή πρέπει να εκτεθεί στη μειωμένη φλόγα για 60 ακόμη δευτερόλεπτα.6.3.5.8.4. Φάση Δ: τέλος δοκιμής (σχήμα 4)Η λεκάνη με το καιόμενο καύσιμο καλυμμένη με το πέτασμα επιστρέφει στην αρχική της θέση (φάση Α). Εάν στο τέλος της δοκιμής καίγεται η δεξαμενή πρέπει αμέσως να σβηστεί η φωτιά.6.3.5.9. Τα αποτελέσματα της δοκιμής θεωρούνται ικανοποιητικά εάν δεν υπάρχει διαρροή υγρού καυσίμου από τη δεξαμενή.6.3.6. Αντοχή σε υψηλή θερμοκρασία6.3.6.1. Η χρησιμοποιούμενη για τη δοκιμή διάταξη πρέπει να ανταποκρίνεται στον τρόπο εγκατάστασης της δεξαμενής στο όχημα, συμπεριλαμβανομένου του τρόπου με τον οποίο λειτουργεί το εξαεριστικό της δεξαμενής.6.3.6.2. Η δεξαμενή, πεπληρωμένη στο 50 % της χωρητικότητάς της με νερό σε θερμοκρασία 293 Κ (20 °C), υποβάλλεται επί μία ώρα σε θερμοκρασία περιβάλλοντος 368 Κ ± 2 Κ (95 °C ± 2 °C).6.3.6.3. Τα αποτελέσματα της δοκιμής θεωρούνται ικανοποιητικά εάν μετά τη δοκιμή δεν παρουσιάζεται διαρροή ή σοβαρή παραμόρφωση της δεξαμενής.6.3.7. Σημάνσεις επί της δεξαμενής καυσίμου6.3.7.1. Η εμπορική επωνυμία ή το εμπορικό σήμα πρέπει να τίθεται στη δεξαμενή και να είναι ανεξίτηλη και ευανάγνωση όταν η δεξαμενή τοποθετείται στο όχημα.7. ΤΡΟΠΟΠΟΙΗΣΕΙΣ ΕΓΚΡΙΣΕΩΝ7.1. Σε περίπτωση που τροποποιούνται οι εγκρίσεις που χορηγήθηκαν δυνάμει της παρούσας οδηγίας, εφαρμόζονται οι διατάξεις του άρθρου 5 της οδηγίας 70/156/ΕΟΚ.8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ8.1. Λαμβάνονται μέτρα κατοχύρωσης της συμμόρφωσης της παραγωγής σύμφωνα με τις διατάξεις του άρθρου 10 της οδηγίας 70/156/ΕΟΚ.(1) Όπως ορίζεται στο παράρτημα II μέρος Α της οδηγίας 70/156/ΕΟΚ.(2) ΕΕ L 76 της 6.4.1970, σ. 1.Προσάρτημα 1ΔΟΚΙΜΗ ΠΥΡΑΝΤΙΣΤΑΣΗΣΣχήμα 1>PIC FILE= "L_2000106EL.001602.EPS">Σχήμα 2>PIC FILE= "L_2000106EL.001603.EPS">Σχήμα 3>PIC FILE= "L_2000106EL.001604.EPS">Σχήμα 4>PIC FILE= "L_2000106EL.001605.EPS">Προσάρτημα 2ΔΙΑΣΤΑΣΕΙΣ ΚΑΙ ΤΕΧΝΙΚΑ ΣΤΟΙΧΕΙΑ ΤΩΝ ΠΥΡΙΜΑΧΩΝ ΠΛΙΝΘΩΝ>PIC FILE= "L_2000106EL.001702.EPS">>ΘΕΣΗ ΠΙΝΑΚΑ>Προσάρτημα 3>PIC FILE= "L_2000106EL.001802.EPS">Προσάρτημα 4>PIC FILE= "L_2000106EL.001902.EPS">>PIC FILE= "L_2000106EL.002001.EPS">>PIC FILE= "L_2000106EL.002002.EPS">"